
	诪砖讜诐 讚讛讜讬 诇讛讜 转专讜诪转 讛讚砖谉 讜讘讙讚讬 讻讛讜谞讛 讻讜'. 讜讘诪注讬诇讛 驻专拽 讜诇讚 讞讟讗转 (讚祝 讬讗:) 拽讗诪专 诪砖讜诐 讚讛讜讜 转专讜诪转 讛讚砖谉 讜讗讬讘专讬 砖注讬专 讛诪砖转诇讞 讜讻讜' 讜驻专讬讱 讛谞讬讞讗 诇诪讗谉 讚讗诪专 讗讬谉 谞讛谞讬谉 讗诇讗 诇诪讗谉 讚讗诪专 谞讛谞讬谉 诪讗讬 讗讬讻讗 诇诪讬诪专: 讗诇讗 诇诪讗谉 讚讗诪专 诪诇诪讚讬谉 诪讗讬 讗讬讻讗 诇诪讬诪专. 讛讜讛 诪爪讬 诇砖谞讜讬讬 讚诪讗谉 讚讗诪专 诪诇诪讚讬谉 住讘专 诇讛 讻专讘谞谉 讚专讘讬 讚讜住讗 讚讛讜讜 诇讛讜 讛砖转讗 砖诇砖讛 讻转讜讘讬谉 讗诇讗 讘注讬 诇砖谞讜讬讬 讗驻讬' 讗诐 转诪爪讗 诇讜诪专 讚住讘专 讻专讘讬 讚讜住讗: 转专讬 诪讬注讜讟讬 讻转讬讘讬. 讘讞讚 讛讜讛 住讙讬 讜讻谉 讘住讜祝 驻专拽 讻诇 讛讘砖专 (讞讜诇讬谉 讚祝 拽讬讙:) 讙讘讬 注讝讬诐 讛注讝讬诐 讜谞''诇 讚讗讬 诇讗 讻转讬讘 讗诇讗 讞讚 诪讬注讜讟讗 讛''讗 谞讛讬 讚讗讬 诇讗 讻转讬讘 诪讬注讜讟讗 诇讗 诪诪注讟讬谞谉 诪讬讚讬 讚砖谞讬 讻转讜讘讬谉 讛讘讗讬谉 讻讗讞讚 诪诇诪讚讬谉 诪讻诇 诪拽讜诐 讛砖转讗 讚讻转讬讘 诪讬注讜讟讗 讘讞讚 诪讬谞讬讬讛讜 讛讜讜 诇讛讜 砖诇砖讛 讻转讜讘讬谉 讛讘讗讬谉 讻讗讞讚 讜谞讛讬 讚砖诇砖讛 讻转讜讘讬谉 讗讬谉 诪诇诪讚讬谉 讛谞讬 诪讬诇讬 讻讬 诇讗 讻转讬讘讬 讘讞讚 讚讜讻转讗 讗讘诇 讛讻讗 讚转专讬 诪讬谞讬讬讛讜 讻转讬讘讬 讘讞讚 讚讜讻转讗 讛讜讛 诇讬讛 诪讬注讜讟 讗讞专 诪讬注讜讟 讜讗讬谉 诪讬注讜讟 讗讞专 诪讬注讜讟 讗诇讗 诇专讘讜转 诇讛讻讬 讗讬爪讟专讬讱 讗讬讚讱 诪讬注讜讟讗 讜讗讬谉 诇讛拽砖讜转 讛讬讻讬 讛讜讛 住''讚 诇讜诪专 讗讬谉 诪讬注讜讟 讗讞专 诪讬注讜讟 讗诇讗 诇专讘讜转 讚讗''讻 诇讬砖转讜拽 诪讬谞讬讬讛讜 诇讙诪专讬 讜诪讛讬讻讗 转讬转讬 诇诪注讜讟讬 讚讗讬爪讟专讬讱 诪讬注讜讟 讗讞专 诪讬注讜讟 诇专讘讜转 讬''诇 讛讗 诇讗 拽砖讬讗 讚讘讻诇 讚讜讻转讗 讚讗讬爪讟专讬讱 诪讬注讜讟 讗讞专 诪讬注讜讟 诪拽砖讛 专讘讬谞讜 砖诪讜讗诇 讻讱 讜诪转专抓 讚砖诪讗 讛讜讛 诪诪注讟讬' 诪讻讞 砖讜诐 讚专砖讛 讗讜 拽''讜 讗讜 讘谞讬谉 讗讘 诇讛讻讬 讗讬爪讟专讬讱 诪讬注讜讟 讗讞专 诪讬注讜讟 诇专讘讜转 讻谉 讬砖 诇转专抓 讻诪讜 讻谉 讘讻讗谉 讜讝讛 讗讬谉 诇讛拽砖讜转 讗讬 讚专砖讬 诇讬讛 诇诪讬注讜讟 讗讞专 诪讬注讜讟 讗讬讚讱 拽专讗 砖诇讬砖讬 诇诪讗讬 讗转讗 讚讬''诇 讻诪讜 驻专砖讛 砖谞讗诪专讛 讜谞砖谞讬转 转讚注 讚诇讚讬讚讛讜 讻讬讜谉 讚住讘讬专讗 诇讛讜 砖谞讬 讻转讜讘讬谉 讛讘讗讬谉 讻讗讞讚 诪诇诪讚讬谉 讛讬讻讗 讚诇讬讻讗 讗诇讗 砖谞讬 讻转讜讘讬诐 讻转讜讘 砖谞讬 诇诪讗讬 讗讬爪讟专讬讱 讗诇讗 注''讻 讬''诇 讻讚驻专讬砖讬转 讗讬 谞诪讬 讗讬 诇讗 讻转讬讘 砖诇讬砖讬 诇讗 讛讜讛 讚专砖讬谞谉 诇讛讜 讛谞讱 转专讬 诇诪讬注讜讟 讗讞专 诪讬注讜讟 讚讗讬 诇讗 讻转讬讘 讗诇讗 转专讜诪转 讛讚砖谉 讜诪讬注讜讟 砖诇讛 转专讜诪转 讛讚砖谉 诇讗讜 诪讬注讜讟讗 讛讜讗 讗讘诇 讛砖转讗 诪讻讞 讚讻转讬讘 注讙诇讛 注专讜驻讛 讚讛砖转讗 讛讜讜 诇讛讜 砖诇砖讛 讻转讜讘讬谉 讛讜讛 诇讬讛 讻诇 讞讚 讻诪讜 诪讬注讜讟 讜讛讜讛 诇讬讛 转专讜诪转 讛讚砖谉 讜诪讬注讜讟 砖诇讛 讻诪讜 诪讬注讜讟 讗讞专 诪讬注讜讟: 讞讚 诇诪注讜讟讬 诪谞讜转专 讜讞讚 诇诪注讜讟讬 诪讟讜诪讗讛. 转讬诪讛 讚讘讞讚 拽专讗 住讙讬 诇诪注讜讟讬 转专讜讬讬讛讜 讚讻讬讜谉 讚讗讬诪注讬讟 讞讚 诪讬谞讬讬讛讜 讬诇驻讬谞谉 讗讬讚讱 诪讬谞讬讛 讘讙''砖 讚讞讬诇讜诇 讻讚讬诇驻讬谞谉 诇讛讜 诪讛讚讚讬 讘驻专拽 讘讬转 砖诪讗讬 (讝讘讞讬诐 讚祝 诪讛.) 讙讘讬 拽讚砖讬 谞讻专讬诐 讜诇讬 拽砖讛 讚诇讗 讛讜讛 爪专讬讱 拽专讗 诇讗 诇谞讜转专 讜诇讗 诇讟讜诪讗讛 讚讻讬讜谉 讚驻讬讙讜诇 诇讗 爪专讬讱 拽专讗 讚讛讜讛 诇讬讛 讚讘专 砖讗讬谉 诇讜 诪转讬专讬谉 谞讬转讜 讘拽''讜 讜诪讛 驻讬讙讜诇 砖讛讜讗 讘拽讘讜注讛 讜讘讬讚讬注讛 讗讞转 讜诇讗 讛讜转专 诪讻诇诇讜 讗讬谞讜 讞讬讬讘 注诇讬讜 讟讜诪讗讛 砖讛讬讗 讘注讜诇讛 讜讬讜专讚 讜讘砖转讬 讬讚讬注讜转 讚讜拽讗 讜讛讜转专 诪讻诇诇讜 诇讗 讻诇 砖讻谉 讜讻讬讜谉 讚谞驻拽讗 诇谉 讟讜诪讗讛 讘拽诇 讜讞讜诪专 诪驻讬讙讜诇 讛讚专 讬诇驻讬谞谉 谞讜转专 讘讞讬诇讜诇 讞讬诇讜诇 讚讚讘专 讛诇诪讚 讘拽''讜 讞讜讝专 讜诪诇诪讚 讘讙''砖 讻讚讗讬转讗 讘驻专拽 讗讬讝讛讜 诪拽讜诪谉 (砖诐 讚祝 谞:) 讜谞专讗讛 诇讬 讚讗注''讙 讚注讘讬讚 讙诪专讗 拽诇 讜讞讜诪专 讝讛 诇驻讟讜专 讘讚讘专 砖讗讬谉 诇讜 诪转讬专讬谉 诪砖讜诐 讟讜诪讗讛 拽诇 讜讞讜诪专 驻专讬讻讗 讛讜讗 讚讗讬讻讗 诇诪讬驻专讱 诪讛 诇驻讬讙讜诇 砖讗讬谞讜 谞讜讛讙 诇讗讞专 讝专讬拽讛 讜砖讗讬谉 驻住讜诇讜 讘讙讜驻讜 讗诇讗 讘诪讞砖讘讛 讘注诇诪讗 讜砖讗讬谞讜 诪讟诪讗 转讗诪专 讘讟讜诪讗讛 讚砖讬讬讻讗 讗驻讬诇讜 诇讗讞专 讝专讬拽讛 讜驻住讜诇讜 讘讙讜驻讜 讜砖讻谉 诪讟诪讗讛 讜讛讗 讚注讘讬讚 讛转诐 讛讗讬 拽诇 讜讞讜诪专 注讬拽专讜 讗讙''砖 住诪讬讱 讚诪爪讬 诇诪讬诇祝 讞讬诇讜诇 讞讬诇讜诇 诪谞讜转专 讜谞讜转专 注讜谉 注讜谉 诪驻讬讙讜诇 讜讛讗 讚讬诇讬祝 诇讛 诪拽''讜 讜诇讗 拽讗诪专 讘讛讚讬讗 诪讙''砖 讬''诇 诪砖讜诐 讚住''讚 诇诪讬诇祝 讘注''讗 诪讛讬拽讬砖讗 讚讗讬转拽砖讜 讗讻讬诇转 拽讜讚砖 讘讟讜诪讗讛 诇砖讬诪讜砖 讘讟讜诪讗讛 讘拽专讗 讚讜讬谞讝专讜 讻诪讜 砖驻讬专砖 专''讬 砖诐 讘专讬砖 驻''讘 讚讝讘讞讬诐 (讚祝 讟讜: 讚''讛 讗诇讗) 讜住讚''讗 讻讬 讛讬讻讬 讚注讬拽专 砖讬诪讜砖 讘讟讜诪讗讛 讛讜讬 讗祝 讘讚讘专 砖讗讬谉 诇讜 诪转讬专讬谉 讛讻讬 谞诪讬 讗讻讬诇转 拽讜讚砖 讘讟讜诪讗讛 讜讗注''讙 讚讙''砖 注讚讬驻讗 砖讗谞讬 讛讻讗 讻讬讜谉 讚讛讬拽砖 诇讗 讗讬爪讟专讬讱 诇诪讬诇讬 讗讞专讬谞讬 讜讙''砖 讗讬爪讟专讬讱 诇诪讬诇讬 讗讞专讬谞讬 讛讬拽讬砖讗 注讚讬驻讗 讜诇讛讻讬 拽讗诪专 拽诇 讜讞讜诪专 讚讻讬讜谉 讚驻讬讙讜诇 讞诪讜专 讘讻诪讛 注谞讬谞讬诐 讜讗讬谞讜 讞讬讬讘 讗诇讗 讘讚讘专讬诐 砖讬砖 诇讜 诪转讬专讬谉 讗''讻 诪讬住转讘专讗 诇诪讬讙诪专 讟讜诪讗讛 诪讬谞讬讛 讘讙''砖 讜诇讗 谞讬讚专讜砖 讛讬拽讬砖讗 讻诇诇 讚讗讬谞讜 讻诇 讻讱 讛讬拽砖 讙诪讜专 讻讬讜谉 砖诇讗 讛讜讝讻专讜 讘讛讚讬讗 讘拽专讗 讚讜讬谞讝专讜 讗讻讬诇讛 讜砖讬诪讜砖 讗讘诇 讛讗 拽砖讬讗 诇讬 诪讗讬 讗讬爪讟专讬讱 诇诪讬诪专 讗讘诇 驻讬讙讜诇 诇讗 爪专讬讱 拽专讗 诪砖讜诐 讚讛讜讛 诇讬讛 讚讘专 砖讗讬谉 诇讜 诪转讬专讬谉 诇讬诪讗 讚诇讗 爪专讬讱 拽专讗 诪砖讜诐 讚讙诪专 注讜谉 注讜谉 诪谞讜转专 讗诇讗 [讬''诇] 讚讙讝讬专讛 砖讜讛 讚注讜谉 注讜谉 讜讞讬诇讜诇 讞讬诇讜诇 诇讗 谞讬转谞讛 讗诇讗 诇诪讗讬 讚讻转讬讘 讘讛讚讬讗 讗讘诇 讛谞讬 讚专砖讜转 讚诇讻诐 讜讛讜讗 诇讻驻专 诇讗 诪砖诪注 讗诇讗 诇讗驻讜拽讬谞讛讜 诪诪注讬诇讛 讜讛讗 讚讚专砖讬谞谉 诪讬谞讬讬讛讜 谞讜转专 讜讟讜诪讗讛 讛讬讬谞讜 讘讗诐 讗讬谞讜 注谞讬谉 诇诪注讬诇讛 讜讻讬讜谉 讚诇讗 谞驻拽讬 讗诇讗 讘讗诐 讗讬谞讜 注谞讬谉 诇讗 讙诪专讬谞谉 诪讬谞讬讬讛讜 讘讙讝讬专讛 砖讜讛:





专讘讬谞讜 讞谞谞讗诇

驻讬' 讛讻讗 讻转讬讘 讜砖诪讜 讗爪诇 讛诪讝讘讞 讘讘讙讚讬 讻讛讜谞讛 讻转讬讘 讜讛谞讬讞诐 砖诐. 讜讻讬讜谉 讚讗砖讻讞谞谉 讘转专讜讜讬讬讛讜 讻转讜讘 讙谞讬讝讛 诇讗 讙诪专讬谞谉 诪讬谞讬讬讛讜 讚拽讬"诇 讚讻诇 讘' 讻转讜讘讬谉 讛讘讗讬谉 讻讗讞讚 讗讬谉 诪诇诪讚讬谉 砖讛讬讛 诇讜 诇讻转讜讘 讘讗讞讚 讜诇诇诪讚 讛砖谞讬 诪诪谞讜 砖讻谉 讛转讜专讛 谞讚专砖转 讜讻讬讜谉 砖讻转讬讘 注讜讚 驻注诐 讗讞专转 讙讬诇讛 诇谞讜 砖讝讛 讛讚讬谉 讘讗 诇讜 讘诇讘讚 讜诇讗 讘讝讜诇转诐. 讜讚讞讬' 讻讬 讘讙讚讬 讻讛讜谞讛 诇专' 讚讜住讗 讗讬谉 讟注讜谞讬谉 讙谞讬讝讛. 



讜讗讜拽讬诪谞讗 注讙诇讛 注专讜驻讛 讘诪拽讜诪讛 砖谞讗诪专 讜注专驻讜 砖诐 讗转 讛注讙诇讛 讜讙讜'. 



讜诇诪"讚 诪诇诪讚讬谉 诪讗讬 讗讬讻讗 诇诪讬诪专. 讻诇讜诪专 拽砖讬讗 诇专' 讬讜讞谞谉 讜驻专讬拽 [转专讬] 诪注讜讟讬 讻转讬讘讬 讜讗讬谞讱 讬讻讜诇 诇诇诪讚 诪讛谉. 讘转专讜诪转 讛讚砖谉 讻转讬讘 讜砖诪讜 讝讜 讗驻讬' 谞注砖转 诪爪讜讜转讛 讘拽讚讜砖转讛 拽讬讬诪讗 讜诪讜注诇讬谉 讘讛 讜诇讗 讝讜诇转讛 讜讻谉 讛注专讜驻讛 讻诪讜转讛 讝讜 讜诇讗 讝讜诇转讛. 讜讛谞讬 讙' 拽专讗讬 讘讚诐 诇讻诐 讜诇讻驻专. 



讜讛讜讗 讞讚 诇诪注讜讟讬 诪谞讜转专 砖讗讬谉 讚讬谉 谞讜转专 讘讚诐. 讜诇讗 讚讬谉 诪注讬诇讛 讜诇讗 讚讬谉 讟讜诪讗讛 讻诪讜 讘砖专 拽讚砖讬' 讜讞诇讘诐 讗讘诇 砖讗讬谉 讘讜 讚讬谉 驻讬讙讜诇 讗讬谉 爪专讬讱 拽专讗 诇诪注讜讟讬 讚讛讗 转谞谉 讻诇 砖讬砖 诇讜 诪转讬专讬谉 讘讬谉 诇讗讚诐 讘讬谉 诇诪讝讘讞 讞讬讬讘讬谉 注诇讬讜 诪砖讜诐 驻讬讙讜诇. 驻讬' 诪转讬专讬谉 讘砖专 讛拽讚砖 诇讗讚诐 讜讛讞诇讘 诇诪讝讘讞 讻讬 讗讬谉 诪讜转专讬谉 讛讘砖专 讜诇讗 讛讞诇讘 注讚 砖讬讝专拽 讛讚诐 讗讘诇 讛讚诐 讛讜讗 诪转讬专 讜讗讬谉 讗讞专讬诐 诪转讬专讬谉 讗讜转讜:




诪转谞讬' 讻诇 诪注砖讛 讬讜讛"讻 讻讜'. 



转"专 讻诇 诪注砖讛 讬讜讛"讻 讛讗诪讜专 注诇 讛住讚专 讗诐 讛拽讚讬诐 诪注砖讛 诇讞讘专讜 诇讗 注砖讛 讻诇讜诐. 驻讬' 讗诐 砖讬谞讛 诪谉 讛住讚专 砖讻转讘 讘转讜专讛 讜讛拽讚讬诐 讛诪讗讜讞专 诇讗 注砖讛 讻诇讜诐 讗诪专 专' 讬讛讜讚讛 讘讚"讗 讘讚讘专讬诐 讛谞注砖讬诐 讘讘讙讚讬 诇讘谉 诇驻谞讬 讜诇驻谞讬诐. 讗讘诇 讚讘专讬诐 讛谞注砖讬诐 讘讘讙讚讬 诇讘谉 讘讞讜抓 讻诪讜 砖讞讬讟' 讜讛讙专诇讛 讜讻讬讜爪讗 讘讛谉 讜讗驻讬' 讘讛讬讻诇 诪讛 砖注砖讛 注砖讜讬 讗"专 谞讞诪讬讛 讘讚"讗 讘讚讘专讬诐 讛谞注砖讬诐 讘讘讙讚讬 诇讘谉 讘讬谉 讘讞讜抓 讘讬谉 讘驻谞讬诐.





专讬讟讘"讗

转专讜诪转 讛讚砖谉 讜注讙诇讛 注专讜驻讛. 驻专砖状讬 讝状诇 讚注讙诇讛 注专讜驻讛 诪讚讻转讬讘 讜注专驻讜 砖诐. 砖诐 转讛讗 拽讘讜专转讛. 讜讗讬讘专讗 讚讛讻讬 讚专砖讬谞谉 诇讛 讘讘讻讜专讜转. 讜讗讬讻讗 诇诪讬讚拽 讚讛讗 讘诪住讻转 注状讝 讜讘讚讜讻转讬 讗讞专讬谞壮 讚专砖讬谞谉 讚讗住讜专讛 讘讛谞讗讛 诪讚讻转讬壮 讻驻专 诇注诪讱 讬砖专讗诇 讻驻专讛 讻转讬讘 讘讛 讻拽讚砖讬诐. 转讬专爪讜 讘转讜住壮 讚转专讜讬讬讛讜 爪专讬讻讬 讻驻专讛 诇讗讜住专讛 诪讞讬讬诐. 讜注专驻讜 砖诐 诇讗讜住专讛 诇讗讞专 注专讬驻讛 讗注状驻讬 砖谞注砖讬转 诪爪讜转讛 讜诇讛讻讬 谞拽讟 讛讻讗 专砖状讬 讝状诇 讛讛讜讗 讟注诪讗 讚注专驻讜 砖诐 讜讗状转 讜诇诪讗谉 讚讗诪壮 砖讗讬谞讛 讗住讜专讛 诪讞讬讬诐 讻驻专讛 讘注讙诇讛 注专讜驻讛 诇诪讛 诇讬. 讜讬状诇 讚诪讜拽讬 诇讬讛 诇诪讬诇讬 讗讞专讬谞讬 讗讬 谞诪讬 讚讗讬讛讜 诇讗 讚专讬砖 讜注专驻讜 砖诐 讻讚讚专讬砖 讘讘讻讜专讜转. 讜诪讻驻专讛 谞驻拽讗 诇讬讛 讗讬住讜专 讚诇讗讞专 诪讬转讛. 讜诪讬讛讜 住讜讙讬讬谉 讛讻讗 讻诪讗谉 讚讗诪专 砖讗住讜专讛 诪讞讬讬诐 讚讗讬 诇讗 诇讗 砖讬讬讱 诇诪讬诪专 讘讬讛 砖谞注砖讬转 诪爪讜转讛 讜诪讜注诇讬谉 讘讛 砖讗讬谉 讗谞讜 讗讜诪专讬谉 讛诇砖讜谉 讛讝讛 讗诇讗 讘诪讛 砖谞讗住专 拽讜讚诐 诪爪讜转讛 讜注诪讚 讘讗讬住讜专讜 诇讗讞专 砖谞注砖讬转 诪爪讜转讜 讜诇讗 讘讚讘专 砖讗讬谉 注讬拽专 讗讬住讜专讜 讗诇讗 诇讗讞专 注砖讬讬转 诪爪讜转讜. 讻谉 驻讬壮 讛状专 讗诇讞谞谉 讝状诇:



转专讬 诪讬注讜讟讬 讻转讬讘讬. 驻讬壮 讜转专讜讬讛讜 爪专讬讻讬 讚讗讬 诇讗 讻转讘 专讞诪谞讗 诪讬注讜讟讗 讗诇讗 讘讞讚 诪讬谞讬讬讛讜 讛讜讛 讗诪讬壮 讚讚讬诇诪讗 讗讬讻讗 诪讬诇讬 讚讙诪专讬 诪讗讬讚讱 讚诇讗 讻转讬讘 讘讬讛 诪讬注讜讟讗 讜讚讻讜转讛 讗诪专讬壮 诇注谞讬谉 讗住讜专讬 讛谞讗讛 砖讗讬谉 转讜驻住讬谉 讞诇讜驻讬讛诐 讚讘专 转讜专讛. 讚诇讗 讙诪专讬壮 诪注状讝 讜砖讘讬注讬转 砖转讜驻住讬谉 讚诪讬讛诐 诪砖讜诐 讚转专讬 诪讬注讜讟讬 讻转讬讘讬 讜讻讚讗讬转讗 讘驻状拽 讚拽讚讜砖讬谉 讜讘讚讜讻转讬 讗讞专讬谞讬:



讛注专讜驻讛 讜讗注状讙 讚讘诪住讻转 讞讜诇讬谉 讚专砖壮 诪讬谞讬讛 讚注讙诇讛 讘注专讬驻讛 讜诇讗 讘砖讞讬讟讛.  转专讜讬讛讜 砖诪注转 诪讬谞讛 讚讻讜诇讬讛 讛注专讜驻讛 诪讬讜转专 讜讚专砖讗 讚讛转诐 诪讙讜驻讬讛 讚拽专讗 讜讚专砖讗 讚讛讻讗 诪讬讬转讜专讗 讚拽专讗:



讞讚 诇诪注讜讟讬 诪谞讜转专 砖讗诐 讗讻诇 讚诐 砖讛讬讛 谞讜转专 讗讬谞讜 讞讬讬讘 注诇讬讜 诪砖讜诐 谞讜转专 讗诇讗 诪砖讜诐 讚诐 讘诇讘讚. 讜讞讚 诇诪注讜讟讬 诪讟讜诪讗讛. 驻讬壮 诪讬 砖讗讜讻诇讜 讘讟讜诪讗转 讛讙讜祝 驻讟讜专 讜诪砖讜诐 讗讜讻诇 拽讚砖讬诐 讘讟讜诪讗讛. 讜讛拽砖讜 讘转讜住驻讜转 诇诪讛 诇讬 诪讬注讜讟讗 诇讟讜诪讗讛 讚讛讗 讚专砖讬 讘注诇诪讗 讙状砖 讘讟讜诪讗讛 讚讙诪专 拽讚砖 拽讚砖 诪谞讜转专 讜讗驻讬诇讜 诇拽讜诇讗 谞诪讬 讚专砖讬壮 诇讛 诇讛讛讬讗 讙状砖 讘讝讘讞讬诐 驻专拽 讘状砖 讜转讬专抓 专状讬 讝状诇 讚讘驻专拽 讘状砖 讗砖讻讞谉 讞讬讜讘 讘讟讜诪讗转 讛讙讜祝 讘讚讘专讬诐 砖讗讬谉 讘讛诐 讞讬讜讘 驻讬讙讜诇 诪讚讻转讬讘 讗砖专 讬拽讚讬砖讜 讘谞讬 讬砖专讗诇. 讜讬诇讬祝 谞诪讬 讛转诐 谞讜转专 诪讟讜诪讗壮 诇讞讜诪专讗 讜诇讗 诪驻讙讜诇 诇拽讜诇讗 讛讬诇讻讱 讗讬 诇讗 讻转讘 讛讻讗 讗诇讗 讞讚 诪讬注讜讟讗 讛讜讛 讗诪专讬壮 讚诇讗 讬诇讬祝 讟讜诪讗壮 诪谞讜转专 讻讬讜谉 讚讘讟讜诪讗讛 讙讜驻讛 讻转讘 讘讛 专讘讜讬讬 讚诪谉 讛拽讚砖讬诐 讗砖专 讬拽讚讬砖讜 讛讜讛 诇谉 诇讗讜拽讜诪讬 诪讬注讜讟讗 讘谞讜转专 讚诪注讟讬讛 专讞诪谞讗 讚诇讗 讬诇讬祝 诪讟讜诪讗讛 讘讙状砖:



讗讘诇 驻讬讙讜诇 诇讗 爪专讬讱 拽专讗. 驻讬壮 讚讗讬诇讜 爪专讬讱 拽专讗 讘讚讬讚讬讛 讛讜讛 诪讜拽诪讬壮 诇讬讛 讜诇讗 讘讟讜诪讗讛 讚专讘讬 讘讛 专讞诪谞讗 讚讘专讬诐 砖讗讬谉 讘讛谉 诪砖讜诐 驻讙讜诇 讻讚讗诪专谉:



讻诇 砖讬砖 诇讜 诪转讬专讬谉 讘讬谉 诇讗讚诐 讘讬谉 诇诪讝讘讞. 驻讬壮 讚讜诪讬讗 讚讘砖专 拽讚砖讬诐 砖讛讚诐 诪转讬专诐 讚讻转讬讘 讘讗讻讬诇转 讗讚诐 讜讚诐 讝讘讞讬讱 讬砖驻讱 讜讛讘砖专 转讗讻诇 讜讙讘讬 讗讻讬诇转 诪讝讘讞 专讞诪壮 讗诪专 讜讝专拽 讜讛讚专 讜讛拽讟讬专:



讚讘专讬诐 讛讗诪讜专讬谉 讘讘讙讚讬 诇讘谉 诪讘讞讜抓. 驻讬壮 讻讙讜谉 讛讙专诇讛 讜讜讬讚讜讬 讜讻诇 诪转谞讜转 讛驻专讜讻转 讜诪讝讘讞 讛讝讛讘 讜砖驻讬讻转 砖讬专讬诐. 讗讘诇 讘讚讘专讬壮 讛谞注砖讬诐 讘讘讙讚讬 讝讛讘 诪讘讞讜抓 讗诐 讛拽讚讬诐 诪注砖讛 诇讞讘讬专讜 诪讛 砖注砖讛 注砖讜讬. 驻专砖状讬 讝状诇 讻讙讜谉 砖讛拽讚讬诐 讛讜爪讗转 讛讻祝 讜诪讞转讛 砖讛讜讗 讘讘讙讚讬 诇讘谉 诇讗讬诇讜 讜讗讬诇 讛注诐 砖讛讜讗 讘讘讙讚讬 讝讛讘. 讜讛拽砖讛 专讬讘状讗 讝状诇 讗诐 讻谉 讛讬讻讬 讗诪专讬谞谉 诪讛 砖注砖讛 注砖讜讬 讚讻诇 讛讬讻讗 讚注讘讚 讛讻讬 讗讬谉 诇谞讜 讗诇讗 讙壮 讟讘讬诇讜转 讜砖砖讛 拽讚讜砖讬谉 讻讚讗讬壮 讘驻专拽 讗诪壮 诇讛诐 讛诪诪讜谞讛. 讜诇讗 讗诪专讬谞谉 讚讙诪讬专讬 讞诪砖 讟讘讬诇讜转 讜注砖专讛 拽讬讚讜砖讬谉 讻讚讗讬转壮 讛转诐 讜转讬专抓 讚诇讻转讞诇讛 讛讜讗 讚讙诪讬专讬 诇讛讜 讚讗诇讜 讘讚讬注讘讚 讗讬谉 拽讚讜砖 讜讟讘讬诇讛 诪注讻讘讬谉 讗诇讗 讘转诪讬讚 砖诇 砖讞专 砖讛讜讗 讚讘专 讛诪注讻讘 讘讗讛专谉 讜讘谞讬讜 讻讚讗讬转壮 讘讝讘讞讬诐 讜讻讚讗诪专讬谞谉 讘驻专拽 讗诪专 诇讛诐 讛诪诪讜谞讛. 注讜讚 讛拽砖讛 讛讬讗讱 讗驻砖专 讚诪讛 砖注砖讛 注砖讜讬 讚讛讗 讛讬驻讱 讜砖讬谞讛 讘讚讘专讬诐 砖讘驻谞讬诐. 讜讛讜讬讗 诇讛 讻讛讛讬讗 讚讗诪专讬谞谉 诇注讬诇 讘诪讻讬诇转讬谉 讗讬诇讬诪讗 讚讗拽讚讬诐 诪转谞讜转 讚驻专 讘讛讬讻诇 诪拽诪讬 诪转谞讜转 讚砖注讬专 讘驻谞讬诐 讞拽讛 讻转讬壮 讘讬讛 讜讗驻讬诇讜 诇专讘讬 讬讛讜讚讛. 讜讝讜 讗讬谞讛 拽讜砖讬讗 诇驻讬 诪讛 砖驻讬壮 专状讬 讝状诇 讛转诐 讚讛讚专 讘讬讛 转诇诪讜讚讗 诪讛讛讬讗 住讘专讗 讻讬 讗诪专讬谞谉 讚谞讛讬 讚讛讙专诇讛 诪注讻讘讗 讻住讚专谉 诇讗 诪注讻讘 讗讘诇 讗谞谉 讻转讘讬壮 讛转诐 砖讗讬谉 讛驻讬专讜砖 讛讛讜讗 诪讞讜讜专. 讜讬砖 诇转专抓 讻讗谉 讚砖讗谞讬 讛讜爪讗转 讻祝 讜诪讞转讛 砖讗讬谞讛 讗诇讗 注讘讜讚转 住讬诇讜拽 讜讗讬谞讛 诇讻驻专讛 讜讻讬 讻转讬壮 讞讜拽讛 讘注讘讜讚讜转 砖讛谉 诇讻驻专 讻转讬讘讗. 讜注诐 讻诇 讝讛 讗讬谉 驻讬专讜砖 专砖状讬 讝状诇 谞讻讜谉 讚讻讬讜谉 讚讗诪专讬谞谉 讘讚讘专讬诐 讛谞注砖讬诐 讘讘讙讚讬 诇讘谉 讗诐 讛拽讚讬诐 诪注砖讛 诇讞讘专讜 诪砖诪注 讚诪讬讬专讬 讻砖砖谞讬讛诐 讘讘讙讚讬 诇讘谉. 讜谞专讗讛 讻讬 专砖状讬 讝状诇 讚讞拽 讗转 注爪诪讜 诇驻专砖 诪讛 砖驻讬专砖 诇讗砖诪讜注讬谞谉 讚讗驻讬诇讜 讘砖讛拽讚讬诐 讛讜爪讗转 讻祝 讜诪讞转讛 诇讗 讛讜讬 注讻讜讘讗 诪驻谞讬 砖讛讬讗 注讘讜讚转 住讬诇讜拽:





讛诪讗讬专讬

讘讙讚讬 诇讘谉 砖讻讛谉 讙讚讜诇 注讜讘讚 讘讛诐 讘讬讜诐 讛讻驻专讬诐 讗讬谞讜 注讜讘讚 讘讛诐 驻注诐 砖谞讬讛 讗祝 讘讬讜诐 讛讻驻专讬诐 讗讞专 讜讻诇 砖讻谉 砖讗讬谉 讻讛谉 讛讚讬讜讟 注讜讘讚 讘讛诐 讜讗注"驻 砖专讗讜讬讬诐 讛诐 诇讻讛谉 讛讚讬讜讟 讗诇讗 谞讙谞讝讬诐 讘诪拽讜诐 砖驻讜砖讟诐 讜讗住讜专讬诐 讘讛谞讗讛 讜诪讜注诇讬谉 讘讛诐 讜讻谉 讘讻诇 讘讙讚讬 讻讛谉 讙讚讜诇 砖讘诇讜:



注讙诇讛 注专讜驻讛 讗住讜专讛 讘讛谞讗讛 讜谞拽讘专转 讘诪拽讜诐 注专讬驻转讛 讜讛谞讛谞讛 讘讛 注讘专 讗诇讗 砖讗讬谞讜 讘诪注讬诇讛 砖诪讗讞专 砖讗讬谞讛 专讗讜讬讛 诇驻讚讬讜谉 讛专讬 讛讬讗 讻讞讟讗讜转 讛诪转讜转 讻诪讜 砖讘讬讗专谞讜 讘砖谞讬 砖诇 驻住讞讬诐 讻"讜 讗':



讛讚诐 讗讬谉 讞讬讬讘讬谉 注诇讬讜 讘讗讻讬诇转讜 诇注讜诇诐 讗诇讗 诪砖讜诐 讚诐 讘诇讘讚 讗讘诇 诇讗 诪砖讜诐 谞讜转专 讜诇讗 诪砖讜诐 讟诪讗 专"诇 砖讗诐 讗讻诇 讚诐 拽讚砖讬诐 砖谞讜转专 讗讜 砖讗讻诇 讚诐 砖诇 拽讚砖讬诐 讟诪讗讬诐 讗讜 讚诐 拽讚砖讬诐 讘讟讜诪讗转 讛讙讜祝 讗讬谞讜 讞讬讬讘 诇讗 诪砖讜诐 谞讜转专 讜诇讗 诪砖讜诐 讟诪讗 讗诇讗 诪砖讜诐 讚诐 诇讘讚 讜谞诪爪讗 砖讗诐 砖讙讙 讘讛 诪爪讚 讛讚诐 驻讟讜专 诪谉 讛讻专转 诇讙诪专讬 讜讻谉 讗诐 讛转专讜讛讜 诪爪讚 讛讚诐 诇讜拽讛 讜讗讬谉 爪专讬讱 诇讜诪专 讚诐 拽讚砖讬诐 砖谞驻讙诇讜 砖讛专讬 讛讚诐 讗讬谉 诇讜 诪转讬专讬谉 讗诇讗 讛讜讗 诪转讬专 诇讗讞专讬诐 讜讗讬谉 讛诪转讬专 注爪诪讜 讘讚讬谉 驻讬讙讜诇 砖讻讱 讗诪专讜 讻诇 讚讘专 砖讬砖 诇讜 诪转讬专讬谉 讘讬谉 诇讗讚诐 讘讬谉 诇诪讝讘讞 讞讬讬讘讬诐 注诇讬讜 诪砖讜诐 驻讬讙讜诇 讜驻讬' 讛讚讘专讬诐 讻诇 砖讗讞专讬诐 爪专讬讻讬诐 诇讛转讬专讜 讗诐 诇讗讻讬诇转 讗讚诐 讻讙讜谉 讘砖专 拽讚砖讬诐 砖讝专讬拽转 讛讚诐 爪专讬讻讛 诇讛讻砖专 讗讻讬诇转 讘砖专讜 诇专讗讜讬 诇讛 讗诐 诇诪讝讘讞 讻讙讜谉 讛拽讟专转 讗诪讜专讬诐 讜讗讘专讬 注讜诇讛 砖讝专讬拽转 讛讚诐 讙诐 讻谉 爪专讬讻讛 砖转讛讗 拽讜讚诪转 诇讛拽讟专转诐 讜讻讚讻转讬' 讘讗讻讬诇讛 讜讚诐 讝讘讞讬讱 讬砖驻讱 讜讗讞"讻 讜讛讘砖专 转讗讻诇 讜讘讛拽讟专转 讗讬诪讜专讬谉 讚讻转讬' 讜讝专拽 讛讻讛谉 讗转 讛讚诐 讜讗讞"讻 讜讛拽讟讬专 讛讞诇讘 讜讻讙讜谉 诪谞讞讛 砖讛拽讜诪抓 爪专讬讱 诇讛转讬专 讗转 讛砖讬专讬诐 讻讚讻转讬' 讜拽诪抓 诪砖诐 讜讻讜' 讜讗讞"讻 讜讛谞讜转专转 诪诪谞讛 讜讻讜' 讘讻诇 讗诇讜 讞讬讬讘讬谉 注诇讬讛诐 讻专转 诪砖讜诐 驻讬讙讜诇 专"诇 讗诐 讗讻诇 诪谉 讛讘砖专 讗讜 诪谉 讛讗讬诪讜专讬谉 讗讜 诪砖讬专讬 诪谞讞讛 讗讜 诪讗讬讘专讬 讛注讜诇讛 讗讘诇 讛诪转讬专讬谉 注爪诪谉 讻讙讜谉 讛讚诐 讜讛拽讜诪抓 讗讬谉 讞讬讬讘讬谉 注诇讬讛诐 诪砖讜诐 驻讬讙讜诇 砖讻讱 诇诪讚讜讛 诪砖诇诪讬诐 砖讬砖 诇讛诐 诪转讬专讬谉 诇讗讚诐 讜诇诪讝讘讞 讜谞讗诪专 讘讛诐 讜讛谞驻砖 讛讗讜讻诇转 讜讻讜' 讜讗祝 讗诇讜 讚讜拽讗 讗讞专 砖拽专讘讜 诪转讬专讬讜 讜讻谉 讚讘专 砖讗讬谉 诇讜 诪转讬专讬谉 讻讙讜谉 讘砖专 讞讟讗讜转 讛谞砖专驻讜转 讗讬谉 讘讛诐 诪砖讜诐 驻讬讙讜诇:



讛诪砖谞讛 讛砖诇讬砖讬转 讜讛讻讜讜谞讛 讘讛 讘注谞讬谉 讛讞诇拽 讛讞诪砖讬 讜讛讜讗 砖讗诪专 讻诇 诪注砖讛 讬讜诐 讛讻驻专讬诐 讛讗诪讜专 注诇 讛住讚专 讛拽讚讬诐 诪注砖讛 诇讞讘专讜 诇讗 注砖讛 讻诇讜诐 讛拽讚讬诐 讚诐 讛砖注讬专 诇讚诐 讛驻专 讬讞讝讜专 讜讬讝讛 诪讚诐 讛砖注讬专 诇讗讞专 讚诐 讛驻专 讗诐 注讚 砖诇讗 讙诪专 讗转 讛诪转谞讜转 砖讘驻谞讬诐 谞砖驻讱 讛讚诐 讬讘讬讗 讚诐 讗讞专 讜讬讞讝讜专 讜讬讝讛 讻转讞讬诇讛 诪讘驻谞讬诐 讜讻谉 讘讛讬讻诇 讜讻谉 讘诪讝讘讞 讛讝讛讘 砖讻诇诐 讻驻专讛 讜讻驻专讛 讘驻谞讬 注爪诪谉 专"讗 讜专"砖 讗讜诪专讬诐 诪诪拽讜诐 砖驻住拽 讛讜讗 诪转讞讬诇 讗诪专 讛专"诪 专' 砖诪注讜谉 讜专' 讗诇注讝专 讗讜诪专讬诐 讻讬 讗诐 讛讝讛 砖诇砖 讛讝讗讜转 讗讜 讗专讘注 讜谞砖驻讱 讛讚诐 砖讬砖诇讬诐 讛诪谞讬谉 注诇 诪讛 砖讬砖 诇讜 诪谉 讛讛讝讗讜转 诪讚诐 讗讞专:



讗诪专 讛诪讗讬专讬 讻诇 诪注砖讛 讬讜诐 讛讻驻讜专讬诐 专"诇 讛讗诪讜专 讘诪住讻转 讝讜 讛谉 讘诪讛 砖讛讜讝讻专 讛谉 讘诪讛 砖注转讬讚 诇驻专砖讜 讘驻专拽讬诐 讛讘讗讬诐 注诇 讛住讚专 讻诇讜诪专 爪专讬讱 诇讛讬讜转讜 注诇 讛住讚专 砖讛讜讝讻专 讜讗诐 砖谞讛 讛住讚专 讜讛拽讚讬诐 诪注砖讛 诇讞讘专讜 诇讗 注砖讛 讻诇讜诐 讜爪专讬讱 诇讞讝讜专 讜诇注砖讜转 注诇 讛住讚专 讜诪驻谞讬 砖讻转讜讘 讘驻专砖讛 讞拽讛 讜讻诇 砖谞讗诪专 讘讜 讞拽讛 讗讬谞讜 讗诇讗 诇注讻讘 讜诇驻讬 诪讛 砖讬转讘讗专 讘讙诪' 讚讜拽讗 讘讚讘专讬诐 讛谞注砖讬诐 讘讘讙讚讬 诇讘谉 讛谉 诇驻谞讬 诇驻谞讬诐 讻讙讜谉 讛讝讗讜转 砖讘讬谉 讛讘讚讬诐 讛谉 讘讛讬讻诇 讻讙讜谉 讛讝讗讜转 砖诇 驻专讻转 讜诪讝讘讞 讛拽讟讜专转 讛谉 砖诇 注讝专讜转 讻讙讜谉 讜讚讜讬 讛驻专 讜讛讙专诇转 讛砖注讬专讬诐 讜讞驻讬谞转 讛拽讟讜专转 讜砖讞讬讟转 讛砖注讬专 讗讘诇 讚讘专讬诐 讛谞注砖讬诐 讘讘讙讚讬 讝讛讘 讻讙讜谉 讗讬诇讜 讜讗讬诇 讛注诐 讗讬谞诐 讘讻诇诇 讝讛 讜讗诐 讛拽讚讬诐 诇讛诐 讛讜爪讗转 讻祝 讜诪讞转讛 诇讗 注讻讘 讛拽讚讬诐 讚诐 讛砖注讬专 诇讚诐 讛驻专 诇讗 注砖讛 讻诇讜诐 讗诇讗 砖讬砖 讘讛 转拽讜谉 讜讛讜讗 砖讬讞讝讜专 讜讬讝讛 诪讚诐 讛砖注讬专 讗讞专 讚诐 讛驻专 注讚 砖讬讛讗 讚诐 讛驻专 拽讜讚诐 诇讜 诪"诪 讜诇驻讬 诪讛 砖讬转讘讗专 讘讙诪' 转拽讜谉 讝讛 讗讬谞讜 讗诇讗 讘讛讝讗转 讛驻专讻转 砖诪"诪 谞砖讞讟 讛砖注讬专 讗讞专 诪转谞讜转 讛驻专 砖讘驻谞讬诐 讗讘诇 讗诐 讛拽讚讬诐 诪转谞讜转 讚诐 讛砖注讬专 砖讘驻谞讬诐 诇砖诇 驻专 注诇 讻专讞讱 谞砖讞讟 讛砖注讬专 拽讜讚诐 诪转谞讜转 讛驻专 砖讘驻谞讬诐 讜讻诇 砖讛讜讗 讻谉 诇讗 注砖讛 讻诇讜诐 讻诪讜 砖讬转讘讗专 讜爪专讬讱 诇砖讞讜讟 砖注讬专 讗讞专 讜诇讛讝讜转 诪讚诪讜 讘驻谞讬诐 讜讬驻住诇 讛专讗砖讜谉:



讗诐 注讚 砖诇讗 讙诪专 讛诪转谞讜转 讘驻谞讬诐 专"诇 讘讬谉 讛讘讚讬诐 讛谉 砖诇 驻专 讛谉 砖诇 砖注讬专 讜诇讗 讬讻讜诇 诇讛砖诇讬诪谉 讬讘讬讗 讚诐 讗讞专 讜讬讝讛 诪转讞诇讛 驻讬专讜砖 讛讝讗讛 专讗砖讜谞讛 砖诇 讚诐 讛驻专 讘驻谞讬诐 讜砖谞讬讬讛 讚诐 讛砖注讬专 诪讘驻谞讬诐 讜砖谞讬讛诐 讻驻专讛 讗讞转 讜讻诇 砖谞砖驻讱 注讚 砖诇讗 谞砖诇诪讜 砖谞讬讛诐 讬讘讬讗 讚诐 讗讞专 讜讬转讞讬诇 诪转讞诇讛 讗诇讗 砖讗诐 谞砖驻讱 砖诇 驻专 爪专讬讱 诇讛讘讬讗 驻专 讜砖注讬专 砖讛专讬 爪专讬讱 诇讬转谉 诪转谞讜转 驻专 拽讜讚诐 砖讞讬讟转 讛砖注讬专 讗讘诇 讗诐 谞砖驻讱 砖诇 砖注讬专 讗讬谞讜 爪专讬讱 诇讛讘讬讗 讗诇讗 砖注讬专 讜诪砖谞转谞讜 讘谞砖驻讻讜 砖谞讬讛诐 讗讜 砖谞砖驻讱 讚诐 讛驻专 砖讬讘讬讗 砖谞讬诐 讜讬转讞讬诇 诪转讞诇讛 讜诇讗 诪诪拽讜诐 砖驻住拽 砖讻诇 讛讝讗讜转 砖讘驻谞讬诐 讻驻专讛 讗讞转 讛谉 讜讗讬谉 谞注砖讜转 讞爪讬讬谉 讘讚诐 讗讞讚 讜讞爪讬讬谉 讘讗讞专 讜讻谉 讘讛讬讻诇 砖讗诐 讛砖诇讬诐 讻诇 讗讜转谉 砖讘驻谞讬诐 讜讛转讞讬诇 讘砖诇 讛讬讻诇 讜谞砖驻讻讜 讛讚诪讬诐 拽讜讚诐 砖讙诪专 讬讘讬讗 讚诐 讗讞专 讜讬转讞讬诇 讘诪转谞讜转 讛讬讻诇 讜讗讬谞讜 爪专讬讱 诇砖诇 驻谞讬诐 讻诇讜诐 砖讛讝讗讛 砖诇 驻谞讬诐 讛讝讗讛 讘驻谞讬 注爪诪讛 讜砖诇 讛讬讻诇 讛讝讗讛 讘驻谞讬 注爪诪讛 讜讻诇 砖谞讙诪专讛 讗讞转 诪讛谉 诇讙诪专讬 谞讙诪专讛 讜讻谉 诇砖诇 诪讝讘讞 讛讝讛讘 砖讗诐 谞转谉 砖诐 诪拽爪转 讛诪转谞讜转 讜谞砖驻讱 讬讘讬讗 讘讛诪讛 讗讞专转 注诇 讛讚专讱 砖讘讬讗专谞讜 讜讬转讞讬诇 讘诪讝讘讞 讜讗讬谞讜 讬讻讜诇 诇讛转讞讬诇 讘诪拽讜诐 砖驻住拽 砖讻诇 砖讛讜讗 讻驻专讛 讗讞转 讘驻谞讬 注爪诪讛 讗讬谉 谞注砖讬转 讞爪讬讛 讘讚诐 讗讞讚 讜讞爪讬讛 讘讚诐 讗讞专 讜谞诪爪讗 砖讟注诐 讝讛 专"诇 讻驻专讛 讗讞转 讘驻谞讬 注爪诪讛 诪讜注讬诇 诇砖谞讬 讛讚讘专讬诐 专"诇 诇诪讛 砖讗诪专谞讜 砖讗诐 谞讙诪专讛 砖诇 驻谞讬诐 讜谞砖驻讱 拽讜讚诐 砖讬转讞讬诇 讘砖诇 讛讬讻诇 讗讬谞讜 爪专讬讱 诇讛转讞讬诇 讘砖诇 驻谞讬诐 讗诇讗 讘砖诇 讛讬讻诇 讜讻谉 诪讛讬讻诇 诇诪讝讘讞 讜诇诪讛 砖讗诪专谞讜 砖讗诐 诇讗 讙诪专 讗转 砖讘驻谞讬诐 爪专讬讱 诇讛转讞讬诇 诪转讞诇讛 讜讻谉 讘讛讬讻诇 讜讘诪讝讘讞 讜讗诐 谞砖驻讱 讚诐 砖诇 砖注讬专 讗讞专 砖讻诇讜 诪转谞讜转 砖讘驻谞讬诐 讗讬谞讜 爪专讬讱 诇讛讘讬讗 讗诇讗 砖注讬专 讜诪转讞讬诇 砖诪谞讛 砖诇 砖注讬专 讘驻谞讬诐 讜讻谉 讘讛讬讻诇 讜讻谉 讘诪讝讘讞 讜专' 讗诇注讝专 讜专' 砖诪注讜谉 讗讜诪专讬' 诪诪拽讜诐 砖驻住拽 讛讜讗 诪转讞讬诇 诪驻谞讬 砖讛诐 住讜讘专讬诐 砖讻诇 讛讝讗讛 讜讛讝讗讛 谞拽专讗转 讛讝讗讛 讘驻谞讬 注爪诪讛 讜讗祝 讘砖诪谞讛 砖诇 讚诐 讛驻专 讗讬谉 讛讗讞转 谞讙专专转 讗讞专 讞讘专转讛 讗诇讗 讻诇 讛讝讗讛 诪爪讜讛 讗讞转 讘驻谞讬 注爪诪讛 讛讬讗 讜讻砖谞讙诪专讛 谞讙诪专讛 讜讗讬谉 讛诇讻讛 讻诪讜转诐 讗诇讗 讻转谞讗 拽诪讗 讜讬转讘讗专 讘讙诪专讗 砖讗诐 讛砖诇讬诐 讻诇 讛诪转谞讜转 讜谞砖驻讱 拽讜讚诐 砖驻讬讻转 讛砖讬专讬诐 讗讬谞讜 爪专讬讱 诇讛讘讬讗 讗讞专 砖砖驻讬讻转 讛砖讬专讬诐 注诇 诪讝讘讞 讛讞讬爪讜谉 讗讬谞讛 诪注讻讘转 讜讻诇 砖讻谉 讗诐 讛拽讚讬诐 诇讛 讗转 讛诪讗讜讞专转 砖讗讬谞讛 诪注讻讘 讜讻谉 讬转讘讗专 砖诐 砖讗诐 谞砖驻讱 讚诐 讛驻专 爪专讬讱 砖讬讞驻讜谉 讗转 讛拽讟专转 驻注诐 砖谞讬讛 讗讞专 砖讞讬讟转 讛驻专 讜讬拽讟讬专 讜讗讞"讻 讬讝讛 讜诇讙讚讜诇讬 讛诪讞讘专讬诐 专讗讬转讬 拽讜讚诐 砖讞讬讟转 讛驻专 讜谞专讗讛 砖讛讜讗 讟注讜转 住讜驻专:



讝讛讜 讘讬讗讜专 讛诪砖谞讛 讜讻讜诇讛 注诇 讛爪讚 砖讘讬讗专谞讜 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 讬砖谞讬诐

诪砖讜诐 讚讛讜讜 转专讜诪转 讛讚砖谉 讜讘讙讚讬 讻讛讜谞讛 讻讜'. 讘驻专拽 讜诇讚 讞讟讗转 (讚祝 讬讗:) 拽讗诪专 转专讜诪转 讛讚砖谉 讜砖注讬专 讛诪砖转诇讞 讘' 讻转讜讘讬谉 讜驻专讬讱 讛谞讬讞讗 诇诪"讚 [讗讬谉] 谞讛谞讬谉 诪讗讬讘专讬谉 讗诇讗 诇诪"讚 (讗讬谉) 谞讛谞讬谉 诪讗讬 讗讬讻讗 诇诪讬诪专 讗诇讗 转专讜诪转 讛讚砖谉 讜讘讙讚讬 讻讛讜谞讛 讻讜' 讜讻讗谉 诇讗 讞砖 诇讛讗专讬讱 讜讛讗 讚诇讗 讞砖讬讘 讛讻讗 砖讞讜讟讛 讚爪讬驻专讬 诪爪讜专注 砖讗住讜专讛 诇驻讬 砖讗讬谉 讝讛 拽讚砖讬诐 讗诇讗 诪注砖讛 讞讜抓 讗讘诇 砖注讬专 讛诪砖转诇讞 谞拽讚砖 讘驻谞讬诐 讜注讙诇讛 注专讜驻讛 讗注"驻 砖诪注砖讬讛 讞讜抓 讻转讬讘 讘讛 讻驻专讛 讻拽讚砖讬诐. 诪"专:





讜注讙诇讛 注专讜驻讛 讻讜'. 驻讬' 专砖"讬 讚注专讬驻转讛 讗讜住专讛 讘讛谞讗讛 讚讻转讬讘 讜注专驻讜 砖诐 砖诐 转讛讗 拽讘讜专转讛讗)爪"诇 讜讗讬转讗 讛讛讬讗 讚专砖讛 讘驻"拽 讻讜'. (讜讗诪谞诐 讛讛讬讗 诇专"砖) 讘驻"拽 讚讻专讬转讜转 (讚祝 讜.) 讗讱 转讬诪讛 诇讛"专讘)爪"诇 讗诇讞谞谉. 讗诇注讝专 诇诪讛 诇讬 讛讱 讚专砖讛 转讬驻讜拽 诇讬 讚讻驻专讛 讻转讬讘 讘讛 讻拽讚砖讬诐 讜诪讬谞讛 讬诇驻讬谞谉 讘诪住讻转 注"讝 驻专拽 讗讬谉 诪注诪讬讚讬谉 (讚祝 讻讟:) 讗讬住讜专 讛谞讗讛 讘诪转 讚讗转讬讗 砖诐 砖诐 诪注讙诇讛 注专讜驻讛 讜转讬专抓 讚转专讜讬讬讛讜 爪专讬讻讬 讚诪砖诐 砖诪注讬谞谉 拽讘讜专讛 讗讘诇 诇讗 讗讬住讜专 讛谞讗讛 讛讬诇讻讱 讻转讬讘 讘讛 讻驻专讛 讜讗讬 讻转讬讘 讘讛 讻驻专讛 诇讗 讬讚注讬谞谉 拽讘讜专讛 讜讗"转 诇诪讗谉 讚讗诪专 注讙诇讛 注专讜驻讛 讗讬谞讛 讗住讜专讛 诪讞讬讬诐 诇诪讛 诇讬 拽专讗 讚讜注专驻讜 砖诐 诇讜诪专 砖讗住讜专讛 讗讞专 砖谞注砖讬转 诪爪讜转讛 转讬驻讜拽 诇讬讛 讚讻驻专讛 讻转讬讘 讘讛 讜诇诪讗讬 讗转讗 讗诐 诇讗 诇讗讜住专讛 讗讞专 注专讬驻讛 讜驻讬' 讛"专 讗诇讞谞谉 讚讗讬讛讜 诇讬转 诇讬讛 讛讱 讚讜注专驻讜 砖诐 讜转讚注 讚讗讬讻讗 诇讗拽砖讜讬讬 诇诪讗谉 讚讗讬转 诇讬讛 讘驻专拽 讘转专讗 讚讻专讬转讜转 (讚祝 讻讚:) 讚注讙诇讛 注专讜驻讛 讗讬谞讛 讗住讜专讛 讗诇讗 讗讞专 注专讬驻讛 诪讗讬 讛讗讬 讚拽讗诪专 讚注讙诇讛 注专讜驻讛 讛讜讬讗 讚讘专 砖谞注砖讬转 诪爪讜转讛 讜诪讜注诇讬谉 讘讛 讜讛诇讗 讗讬谉 注讬拽专 讗讬住讜专讛 讗诇讗 诇讗讞专 注专讬驻讛 讗诇讗 砖诪注 诪讬谞讛 讚讛讱 住讜讙讬讗 诇讬转讗 诇诪讗谉 讚诇讗 讗住专 诇讛 诪讞讬讬诐 讜注诇 讛讗 讚诪住讬拽 诪砖讜诐 讚讛讜讜 转专讜诪转 讛讚砖谉 讜注讙诇讛 注专讜驻讛 砖谞讬 讻转讜讘讬谉 讛讘讗讬谉 讻讗讞讚 讛讜讛 诪爪讬 诇诪讬驻专讱 讚诇诪讗谉 讚诇讗 讗住专 诇讛 诪讞讬讬诐 诪讗讬 讗讬讻讗 诇诪讬诪专 讗诇讗 讚讛讜讛 诪爪讬 诇砖谞讜讬讬 讚讗讬讛讜 讛讜讛 讗诪专 转专讜诪转 讛讚砖谉 讜讘讙讚讬 讻讛讜谞讛 讜诇讗 讞砖 诇讛讗专讬讱 讜诇"谞 讚诪讻驻专讛 讚讻转讬讘 讘讬讛 讻拽讚砖讬诐 诇讗 讛讜讛 讗住专讬谞谉 诇讛 讗诇讗 诇讗讞专 注专讬驻讛 讗讘诇 讗讞专 拽讘讜专讛 砖谞讙诪专 讘讛 注砖讬讬转讛 诇讗 讗住专讬谞谉 诇讛 讘讛谞讗讛 讗注"驻 砖讟注讜谞讛 拽讘讜专讛 讚讛讗 诪转 谞诪讬 讟注讜谉 拽讘讜专讛 讜讗讬谞讜 讗住讜专 讗讬 诇讗 讬诇驻讬谞谉 砖诐 砖诐 讜注讜讚 诪爪讬谞讜 诇诪讬诪专 讚讛讛讬讗 讚专砖讗 诪拽专讗 讚讻驻专讛 讚讻转讬讘 讘讛 诇注专讬驻转讛 讚讗讬谞讛 讗诇讗 讘讬讜诐 讗转讬 讻讚讚专砖讬谞谉 讘住讜祝 驻"讘 讚诪讙讬诇讛 (讚祝 讻讗.) 讜讗"转 诇诪讗讬 讚驻专讬砖讬转 诇注讬诇 讚诇讗 讛讜讛 讗住专讬谞谉 注讙诇讛 注专讜驻讛 诪砖诐 转讛讗 拽讘讜专转讛 讜讛讗 讗诪专讬谞谉 讘专讬砖 驻专拽 讘转专讗 讚诪住' 注"讝 (讚祝 住讘:) 讙讘讬 [讛讛讜讗 讙讘专讗 讚讬讛讘讜 诇讬讛 讞讬讟讬 讘讗讙专讬讛] 讜驻专讬讱 讜诇讬拽讘专讬谞讛讜 讘注讬谞讬讬讛讜 诪讬 诇讗 转谞讬讗 讗讞讚 注抓 砖谞转诇讛 讻讜' 诪砖诪注 诪讗讞专 砖讟注讜谞讬谉 拽讘讜专讛 讗住讜专讬谉 讘讛谞讗讛 讜讗"讻 讛讻讗 谞诪讬 诪讗讞专 砖注讙诇讛 注专讜驻讛 讟注讜谞讛 拽讘讜专讛 诪诪讬诇讗 讚讗住讜专讛 讘讛谞讗讛 讜讬"诇 讚砖讗谞讬 讛转诐 讚讗讬转拽砖讜 诇诪转 诪拽讘讜专 转拽讘专谞讜 讜讻谉 注"讝 砖讟注讜谞讛 讙谞讬讝讛 讚专砖讬谞谉 诇讬讛 讘诪住讻转 注"讝 驻专拽 专' 讬砖诪注讗诇 (讚祝 谞讘:) 诪讜砖诐 讘住转专 讜讛讬讬谞讜 谞诪讬 讗讬住讜专 讛谞讗讛 讜讛讗 讚拽讗诪专 讘驻专拽 拽诪讗 讚讻专讬转讜转 讜注专驻讜 砖诐 诪诇诪讚 砖讟注讜谞讛 讙谞讬讝讛 诇讗讜 诪砖讜诐 讚诪砖诐 砖诪注讬谞谉 讗讬住讜专 讛谞讗讛讗)讗诇讗 讻讚驻专讬' 讜诇驻讬 讻讜'. 讻讚驻专讬' 讗诇讗 诇驻讬 讛讗诪转 谞拽讟 砖讗住讜专讛 讘讛谞讗讛. 诪"专. 讜讗"转 讗诪讗讬 诇讗 讚专砖讬谞谉 砖诐 砖诐 诪注讙诇讛 注专讜驻讛 讜讬讟注谞讜 讘讙讚讬 讻讛讜谞讛 讙谞讬讝讛 诇专' 讚讜住讗 讬"诇 讚讙"砖 讗讬谞讛 讗诇讗 诪砖讜诐 诪讬转讛 讘注诇诪讗 讚注专讬驻讛 讜诪讬转讛 讞讚讗 讗讬 谞诪讬 讛讛讜讗 砖诐 讚讘讙讚讬 讻讛讜谞讛 讗讬谞讜 诪讜驻谞讛 讜讗诪专讬谞谉 讘驻专拽 讛诪驻诇转 (讚祝 讻讘:) 讚砖讘拽讬谞谉 诪讜驻谞讛 诪爪讚 讗讞讚 讜注讘讚讬谞谉 讙"砖 诪诪讜驻谞讛 诪砖谞讬 爪讚讚讬谉 讗"谞 讛讛讬讗 讚注讙诇讛 讗讬谞讜 诪讜驻谞讛 讜讗讬谞讜 诪讜驻谞讛 讗诇讗 讛讛讜讗 讚诪转 讙专讬讚讗. 诪"专:





讜注讙诇讛 注专讜驻讛 砖谞讬 讻转讜讘讬诐 讻讜'. 诇讗讜 讘诪注讬诇讛 讻讬 诇讗 诪爪讬谞讜 讚砖讬讬讻讗 诪注讬诇讛 讘注讙诇讛 注专讜驻讛 [讗诇讗] 讗讬住讜专 讛谞讗讛 诪谉 讛转讜专讛 拽讗诪专 讜讗驻讬诇讜 讛讬讛 砖诐 诪注讬诇讛 诪诪砖 诇讗 转讬拽砖讬 讚谞讬诇祝 讘诪转 谞诪讬 诪砖诐 砖诐 讘注讙诇讛 讚讘诪转 诇讗 砖讬讬讻讗 讘讜 诪注讬诇讛 砖讗讬谞讜 讛拽讚砖 讛拽砖讛 讛"专 讗诇讞谞谉 讚讗诪讗讬 诇讗 讞砖讬讘 谞诪讬 讛讛讜讗 讚驻"拽 讚讻专讬转讜转 (讚祝 讝.) 讚转谞讬 专讘 讞谞谞讬讛 讻讛谉 讙讚讜诇 砖谞讟诇 诪砖诪谉 讛诪砖讞讛 砖注诇 专讗砖讜 讜谞转谉 注诇 讘谞讬 诪注讬讜 讞讬讬讘 砖谞讗诪专 注诇 讘砖专 讗讚诐 诇讗 讬讬住讱 讗诇诪讗 讗注"驻 砖谞注砖讬转 诪爪讜转讜 诪讜注诇讬谉 讘讜 讜讗诪讗讬 诇讗 讞砖讬讘 诇讬讛 讛讻讗 讙' 讻转讜讘讬诐 讜讗讜诪专 专讘讬 讚诇注讜诇诐 讗讬谉 谞注砖讬转 诪爪讜转讜 注讚 砖讬转讬讬讘砖 讛砖诪谉 讛诪砖讞讛 砖注诇 专讗砖讜 讜诇"谞 讚诇讗 诪爪讬谞讜 诇诪讬诪专 讛讻讬 讚讛讗 专讘 讬讛讜讚讛 讛讜讗 讚讗讬转 诇讬讛 讘驻专拽 讚' 诪讬转讜转 讘住谞讛讚专讬谉 (讚祝 住讝:) 讚砖谞讬 讻转讜讘讬谉 诪诇诪讚讬谉 讜讗讬转 诇讬讛 讘驻"拽 讚讻专讬转讜转 谞诪讬 讚住讱 诇讻讛谞讬诐 讜诇诪诇讻讬诐 驻讟讜专 诪砖讜诐 讚诇讗 讛讜讜 讝专讬诐 诪注讬拽专讗 讜讗"讻 讗注"驻 砖讻讛谉 讙讚讜诇 砖住讱 诪砖诪谉 讛诪砖讞讛 砖注诇 专讗砖讜 讚讞讬讬讘 讗注"驻 砖谞注砖讬转 诪爪讜转讜 诪讻诇 诪拽讜诐 诇讗 讛讜讜 讙' 讻转讜讘讬诐 讛讘讗讬谉 讻讗讞讚 讚讗讬讻讗 诇诪讬驻专讱 砖讝讛 讛讗讬住讜专 讗讬谞讜 砖讜讛 讘讻诇 砖讗诐 谞诪砖讞讜 诪诪谞讜 诪诇讱 讜讻讛谉 讙讚讜诇 驻讟讜专讬谉 讜讻"转 诇讬讻转讜讘 讛讗讬 讜讻"砖 转专讜诪转 讛讚砖谉 讜注讙诇讛 注专讜驻讛 讗讬讻讗 诇诪讬驻专讱 诪讛 诇砖诪谉 讛诪砖讞讛 砖讻谉 讞讬讬讘 讻专转:





讛谞讬讞讗 诇诪"讚 讻讜'. 讜讛讜讬 诪爪讬 诇砖谞讜讬讬 讚住讘讬专讗 诇讬讛 讻专讘谞谉 讚专讘讬 讚讜住讗 讗诇讗 诇讻"注 讘注讬 诇砖谞讜讬讬:





转专讬 诪讬注讜讟讬 讻转讬讘讬. 讗讘诇 诪讞讚 诪讬注讜讟讗 诇讗 讛讜讜 诪诪注讟讬 讜讛讻讬 讗讬转讗 谞诪讬 讘驻专拽 讻诇 讛讘砖专 (讚祝 拽讬讙:) 讙讘讬 讘砖专 讘讞诇讘 讻诇 诪拽讜诐 砖谞讗诪专 讘转讜专讛 讙讚讬 住转诐 讗驻讬诇讜 驻专讛 讜专讞诇 讘诪砖诪注 讜拽讗诪专 转专讬 诪讬注讜讟讬 讻转讬讘讬 注讝讬诐 讛注讝讬诐 讜讻谉 讘拽讬讚讜砖讬谉 驻专拽 讛讗讬砖 诪拽讚砖 (讚祝 谞讞.) 讙讘讬 注"讝 讜砖讘讬注讬转 讚转讜驻住讬谉 讚诪讬讛谉 讗讬讻讗 转专讬 诪讬注讜讟讬 讚诪讞讚 诪讬注讜讟讗 诇讗 讛讜讛 诪诪注讟 讘注诇诪讗 讜诪讬讛讜 讘诪住讻转 注"讝 驻专拽 专' 讬砖诪注讗诇 (讚祝 谞讚:) 诇讗 诪讬讬转讬 讛转诐 讗诇讗 讞讚 诪讬注讜讟讗 诇驻讬 砖诇讗 讛讬讛 爪专讬讱 讗诇讗 诇讛讜爪讬讗 诪讗讜转讜 砖讚讜专砖 砖诐 讛讬讗 讜诇讗 讞诇讬驻讬 讞诇讬驻讬谉 讜讗讜转讜 住讜讘专 讚诇讛讗 诇讗 讗讬爪讟专讬讱 讗诇讗 诇诪讬诪专 讚诇讗 讬诇驻讬谞谉 诪注"讝 讜砖讘讬注讬转 转驻讬住转 讚诪讬诐 讘砖讗专 讗讘诇 诇注讜诇诐 转专讬 诪讬注讜讟讬 爪专讬讱 讜讻谉 讘驻"讘 讚拽讬讚讜砖讬谉 (讚祝 诪讙.) 讙讘讬 讟讘讬讞讛 讜诪讻讬专讛. 诪"专:





(讛讻讗 讻转讬讘) [讜砖诪讜] 讛注专讜驻讛. 讘驻"拽 讚讞讜诇讬谉 (讚祝 讻讚.) 讚专讬砖 讟讜讘讗 诪讛注专讜驻讛 讜讗讬讻讗 诇诪讬讚专砖 诪讙讜驻讗 讚拽专讗 讜诪讬转讜专讗 讚讛"讬 讜诪住诪讬讻转 讛转讬讘讜转. 诪"专:





讞讚 诇诪注讜讟讬 诪谞讜转专 讜讞讚 诇诪注讜讟讬 诪讟讜诪讗讛. 讛拽砖讛 讛"专 讗诇讞谞谉 诇诪讛 诇讬 转专讬 拽专讗讬 诇讬讻转讜讘 讞讚 诇诪注讜讟讬 谞讜转专 讜讟讜诪讗讛 谞讬诇祝 讞讬诇讜诇 讞讬诇讜诇 诪谞讜转专 讜讛讗 讙"砖 讬诇驻讬谞谉 讻谉 讘驻专拽 讘讬转 砖诪讗讬 (讚祝 诪讛.) 讜讘讻诪讛 讚讜讻转讬 讜讗讬谉 诇讜诪专 讚诇讗 谞讬转谞讛 讛讱 讙"砖 诇拽讜诇讗 讚讛讗 拽讚砖讬 谞讻专讬诐 诪讬诪注讟讬 讛转诐 讘讛讱 讙讝讬专讛 砖讜讛 讘驻专拽 讘讬转 砖诪讗讬 讻讜' 讜讗讜诪专 专讘讬 讚讬诇驻讬谞谉 讘驻专拽 讘讬转 砖诪讗讬讘)爪"诇 讞讬讜讘 讟讜诪讗讛. 讛讟讜诪讗讛 讘讚讘专讬诐 砖讗讬谉 讘讛诐 驻讬讙讜诇 诪讗砖专 讬拽讚讬砖讜 讜讬诇讬祝 谞诪讬 讛转诐 谞讜转专 诪讟讜诪讗讛 诇讞讜诪专讗 讜诇讗 诪驻讬讙讜诇 讜讛诇讻讱 讗讬 诇讗 讻转讬讘 讛讻讗 讗诇讗 讞讚讗 诪讬注讜讟讗 讛讜讛 诪讜拽诪讬谞谉 诇讬讛 讘谞讜转专 讚诇讗 谞讬诇讬祝 诪讟讜诪讗讛 讗讘诇 讘讟讜诪讗讛 讙讜驻讛 讚讻转讬讘 讘讛 专讬讘讜讬讗 讛讜讛 诪讞讬讬讘讬谞谉 讜诇讻讱 爪专讬讱 转专讬 诪讬注讜讟讬. 诪"专:





讗讘诇 讘讚讘专讬诐 讛谞注砖讬诐 讘讘讙讚讬 讝讛讘 诪讘讞讜抓. 驻讬专砖 专砖"讬 讻讙讜谉 讛拽讚讬诐 讛讜爪讗转 讻祝 讜诪讞转讛 诇讗讬诇讜 讜讗讬诇 讛注诐 讛拽砖讛 专讬讘"讗 讗"讻 诇讗 诪砖讻讞转 诇讛讜 讗诇讗 砖诇砖讛 讟讘讬诇讜转 讜砖砖讛 拽讬讚讜砖讬谉 讻讚讗诪专谉 诇注讬诇 讘驻专拽 讛诪诪讜谞讛 讻诇 讛驻专砖讛 讻讜诇讛 谞讗诪专讛 讻住讚专 诪讬讛讜 讘驻专拽 讛诪诪讜谞讛 拽讗诪专 讚讻讛谉 讙讚讜诇 砖诇讗 拽讬讚砖 讜讟讘诇 讘讬谉 注讘讜讚讛 诇注讘讜讚讛 诇讗 诪讞讬诇 讗诇讗 讘砖讞专讬转 讘诇讘讚 讜注讜讚 转讬诪讛 拽爪转 砖讛专讬 注讜砖讛 注讘讜讚转 驻谞讬诐 砖诇讗 讻住讚专 砖注讜砖讛 讛讜爪讗转 讻祝 讜诪讞转讛 拽讜讚诐 讗讬诇讜 讜讗讬诇 讛注诐 讜讘驻讬专拽讬谉 讚诇注讬诇 (讚祝 诪.) 讗诪专讬谞谉 讚讗讬 讗拽讚讬诐 诪转谞讜转 讚驻专 讘讛讬讻诇 诪拽诪讬 诪转谞讜转 讚砖注讬专 讘驻谞讬诐 讞讜拽讛 讻转讬讘 讘讬讛 讜讛"谞 讛拽讚讬诐 注讘讜讚转 驻谞讬诐 砖诇讗 讻讚讬谉 讜讬"诇 讚讘讛拽讚诪转 注讘讜讚转 驻谞讬诐 讗讬谉 诇讞讜砖 讻诪讜 诪转谞讜转 讚驻专 讚注讘讚讬谞讛讜 诇驻谞讬 讛讙专诇讛 讚诇讗 诪注讻讘 讛住讚专 讗注"讙 讚讙讜祝 讛讙专诇讛 诪注讻讘转 诇讗讬讻讗 讚讗诪专讬 诇注讬诇 讗"谞 讛讜爪讗转 讻祝 讜诪讞转讛 诇讗 讞诪讬专讬 讻砖讗专 注讘讜讚转 驻谞讬诐 砖讗讬谞讛 诇讻驻专 讜讻讬 讻转讬讘讛 讞讜拽讛 讙讘讬 讻驻专讛 讻转讬讘讗 诪讬讛讜 讘讞谞诐 讚讞拽 专砖"讬 砖讛讬讛 讬讻讜诇 诇驻专砖 讘砖讗专 注讘讜讚讜转 砖谞注砖讬谉 讘讘讙讚讬 讝讛讘 诪讘讞讜抓. 诪"专:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讘讙讚讬 讻讛讜谞讛 讻讜' 讜讛谞讬讞诐 砖诐 讛住"讚 讜讘讚"讛 注讙诇讛 注专讜驻讛 讻讜' 讙谞讬讝转讛 讛住"讚 讜讘讚"讛 讘讬谉 诇讗讚诐 讻讜' 讜讛讘砖专 转讗讻诇 讗讜 诪转讬专讬谉 诇诪讝讘讞 讻讜' 讻爪"诇:


转讜住' 讘讚"讛 讞讚 诇诪注讜讟讬 讻讜' 讜讘讬讚讬注讛 讗讞转 砖诇讗 讛讜转专 诪讻诇诇讜 讻讜' 讜讛讗 讚注讘讬讚 讛转诐 讛讗讬 拽"讜 注讬拽专讜 讗讙"砖 讻讜' 注讻"诇 注讬讬谉 讗讛讗讬 拽"讜 讜讗讛谞讱 讙"砖 讘驻' 讘"砖 讚祝 诪"讛 讗讱 诇讗 讬讚注谞讗 诪讛 转拽谞讜 讘讝讛 讚讗讻转讬 讛讻讗 讙讘讬 讚诐 谞诪讬 谞讬诇祝 讟讜诪讗讛 讘拽"讜 诪驻讬讙讜诇 讜谞住诪讱 讗讛讱 讙"砖 讚诪爪讬 诇诪讬诇祝 讞讬诇讜诇 讞讬诇讜诇 诪谞讜转专 讜谞讜转专 注讜谉 注讜谉 诪驻讬讙讜诇 讙诐 讘注讬拽专 拽讜砖讬讬转诐 讚诪注讬拽专讗 转诪讬讛 诇讬 讚讛讗 诪住讬拽 讛转诐 讚讗讬谉 诇驻讟讜专 讚讘专 砖讗讬谉 诇讜 诪转讬专讬谉 诪讟讜诪讗讛 讘讛讗讬 拽"讜 诪砖讜诐 讚讗砖专 讛诐 诪拽讚讬砖讬诐 诇讬 专讬讘讛 讻诇 讛诪讜拽讚砖讬诐 讜讗"讻 讚诐 谞诪讬 讚讛讜讬 讘讻诇诇 讚讘专 砖讗讬谉 诇讜 诪转讬专讬谉 诇讬讻讗 诇驻讟讜专 诪拽"讜 诪砖讜诐 讚讛讜讛 讗讬转专讘讬 诇谉 谞诪讬 诪讗砖专 讛诐 诪拽讚讬砖讬诐 讻诪讜 砖讗专 讚讘专 砖讗讬谉 诇讜 诪转讬专讬谉 讜诇讻讱 讗讬爪讟专讬讱 诪讬注讜讟讗 讚讛讻讗 诇诪注讟 讚诐 诪讟讜诪讗讛 讜讚讜"拽:


讘讗"讚 注讜谉 注讜谉 诪谞讜转专 讗诇讗 讬"诇 讚讙"砖 讚注讜谉 讜讞讬诇讜诇 讻讜' 讻爪"诇:





专砖"砖

专砖"讬 讚"讛 讘讘讙讚讬 讝讛讘. 讻讙讜谉 讻讜' 讗"诪 注诇讬讜 诇驻住讜诇. 讜转讬诪讛 诪讗讬 驻住讜诇 砖讬讬讱 讘讛讜爪讗转 讻讜"诪 讚谞专讗讛 驻砖讜讟 讚讗驻讬' 诇讗 讛讜爪讬讗诐 讻诇诇 诇"诪 讻驻专讛. 讜注讜讚 讗讬讱 讬转拽谉 讛诪注讜讜转 讛讝讛 讛讻讬 讬讞讝讬专诐 诇拽"拽 讜讬讞讝讜专 讜讬讜爪讬讗诐 讗讞专 讛讗讬诇讬诐 讜讞讜砖砖 讗谞讬 讘讝讛 诇讞讬讜讘 诪讬转讛 诪砖讜诐 讘讬讗讛 专讬拽谞讬转 讜注讬' 转"讬:





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讛拽讚讬诐 讚诐 讛砖注讬专. 注讬讬谉 诪谞讞讜转 讚祝 讛 注"讗 转讜住' 讚"讛 讜讗讬 讗讬谉 诪讞讜住专 讝诪谉:


讙诪' 讗诐 讛拽讚讬诐 诪注砖讛 诇讞讘讬专讜. 注讬讬谉 住讜讟讛 讚祝 讬"讝 注"讘 转讜住' 讚"讛 拽讜讚诐 砖转拽讘诇:





讞讬讚讜砖讬 专讘讬 注拽讬讘讗 讗讬讙专

讙诪专讗 转诇转讗 拽专讗讬 讘讚诐 [诇诪注讜讟讬 诪谞讜转专 诪诪注讬诇讛 诪讟讜诪讗讛] 讗讘诇 诪驻讬讙讜诇 诇讗 爪专讬讱 拽专讗 讚讚讜拽讗 讚讘专 砖讗讞专讬诐 诪转讬专讬谉 讗讜转讜 讻讙讜谉 讘砖专 砖讝专讬拽转 讚诐 诪转讬专讜, 讞讬讬讘讬谉 注诇讬讜 诪砖讜诐 驻讬讙讜诇 讗诐 讗讻诇讜, 讜讚诐 注爪诪讜 诪转讬专 讛讜讗.
讛拽砖讜 讘转讜住' 讻讬讜谉 讚驻讬讙讜诇 诇讗 爪专讬讱 拽专讗, 讗"讻 诇"爪 拽专讗 讻诇诇 讚谞讬转讬 讻讜诇讛讜 讘拽"讜 诪驻讬讙讜诇, 讜诪讛 驻讬讙讜诇 讻诇 砖诇讗 讛讜转专 诪讻诇诇讜 讗讬谞讜 讞讬讬讘 讻讜'.
讜诇讗 拽砖讛 诪讬讚讬 讚讛讗 讘讻诇 讚讘专 砖讗讬谉 诇讜 诪转讬专讬谉 讗讞专讬诐, 讻诪讜 拽讜诪抓 讜诪谞讞转 讻讛谞讬诐 讗讬讻讗 诇讛讗讬 拽"讜 讟讜诪讗讛 诪驻讬讙讜诇, 讜讻讚讘注讬谞谉 讘讗诪转 诇诪讬诇祝 讘讝讘讞讬诐 诪讛"讟 讚诇讗 诇讞讬讬讘 诪砖讜诐 讟讜诪讗讛, 讗诇讗 讚专讘讬 拽专讗 讚讗砖专 讛诐 诪拽讚讬砖讬诐 诇讬, 讜讗"讻 诪诪讬诇讗 讙诐 讚诐 讘讻诇诇 讛专讬讘讜讬, 讜诪"砖 讚诐 诪拽讜诪抓, 讜讚讘专讬讛诐 讝"诇 诇讗 讝讻讬转讬 诇讛讘讬谉 讻诇诇:





讙讘讜专转 讗专讬

[诪诇讜讗讬诐: 诪砖讜诐 讚讛讜讬 转专讜诪转 讛讚砖谉 讜讘讙讚讬 讻讛讜谞讛 讘' 讻转讜讘讬诐 讛讘讗讬诐 讻讗讞讚 驻讬' 诪砖讜诐 讚讘讘' 讻转讜讘讬诐 讙诇讬 拽专讗 讚诪讜注诇讬谉 讘讜 讗祝 诇讗讞专 砖谞注砖讛 诪爪讜转讜 讻讚讻转讬讘 讜讛谞讬讞诐 砖诐 讻讚诪住讬拽 讜讻谉 讘转专讜诪转 讛讚砖谉 讻转讬讘 讜砖诪讜 砖讗住讜专 讘讛谞讗讛 讜拽"诇 诪讗讬 讘' 讻转讜讘讬诐 讛讘讗讬诐 讻讗讞讚 讬砖 讻讗谉 讘砖诇诪讗 讛讛讬讗 讚转专讜诪转 讛讚砖谉 谞讬讞讗 讚讛讗 讜讚讗讬 诇讗讞专 讛专诪讛 谞注砖讛 诪爪讜讜转讜 讗讘诇 讛讗 讚讘讙讚讬 讻讛讜谞讛 讻诇 注爪诪诐 讚谞注砖讛 讜谞讙诪专 诪爪讜讜转谉 诇讗 谞"诇 讗诇讗 诪讜讛谞讬讞诐 砖诐 讚讗讬 诇讗讜 讛讗讬 拽专讗 讛"讗 讚讗讻转讬 诇讗 谞注砖讛 诪爪讜讜转谉 讗"讻 诇讗 讛讜"诇 讛讗 讚讘讙讚讬 讻讛讜谞讛 砖谞讬 讻转讜讘讬诐 讚诇讗讜 诪砖"讛 诇讞讜讚 讻转讘 专讞诪谞讗 讜讛谞讬讞诐 砖诐 讚讗注"讙 讚谞注砖讛 诪爪讜讜转谉 讗驻"讛 讟注讜谉 讙谞讬讝讛 讗诇讗 诪砖"讛 讙讜驻讬讛 讻转讘 专讞诪谞讗 讜讛谞讬讞诐 砖诐 诇讗砖诪讜注讬谞谉 讛讗 讙讜驻讬讛 讚讗讬谉 专讗讜讬讬谉 注讜讚 诇砖讜诐 注讘讜讚讛 讜讗讬 诇讗讜 讛讗讬 拽专讗 讛"讗 讚专讗讜讬讬谉 讛谉 诇讻讛"讙 讘讬讜"讻 讗讬 谞诪讬 诇讻讛谉 讛讚讬讜讟 讘讻诇 讛砖谞讛:]


[诪诇讜讗讬诐: 讜讛谞讬 转诇转讗 拽专讗讬 讘讚诐 诇"诇 讜讻讜' 拽"诇 讛讗 住讜讙讬谉 讗讚专"诪 讜专"讬 讜专"砖 拽讬讬诪讗 讜讛谞讬讞讗 诇专"诪 爪专讬讱 诪讬注讜讟讬 诇讚诐 诪讻诇 讛谞讬 诪砖讜诐 讚讗讬转 诇讬讛 讗讬住讜专 讞诇 注诇 讗讬住讜专 讘讗讬住讜专 讻讜诇诇 讜讗讬住讜专 诪讜住讬祝 讻讚讗诪专讬' 讘驻"讙 讚讬讘诪讜转 (讚祝 诇"讙) 讜讛谞讬 讻讜诇讛讜 讗讬转 讘讛讜 讗"讻 诪讬讙讜 讚讞讬讬诇 讗讬住讜专 驻讬讙讜诇 讜谞讜转专 讗讘砖专 住"讚 讚讞讬讬诇 谞诪讬 讗讚诐 拽诪"诇 拽专讗 讚诇讗 讜讛"谞 诇专"讬 谞讬讞讗 讚砖诪讬注 诇谉 讘住驻"讝 讚讞讜诇讬谉 (讚祝 拽') 讚讗"诇 讗讬住讜专 讞诇 注诇 讗讬住讜专 讘讗讬住讜专 讞诪讜专 讚拽讗诪专 讙讬讚 讛谞砖讛 谞讜讛讙 讘讟诪讗讛 砖讻谉 讞诪讬专 砖谞讜讛讙 讘讘谉 谞讞 讜讗讬住讜专 讛谞讗' 讗讬住讜专 讞诪讜专 诪拽专讬 讻讚诪讜讻讞 讘讛讛讬讗 住讜讙讬讗 讙讘讬 讛讗讜讻诇 讙讬讚 讛谞砖讛 砖诇 注讜诇讛 讜讻诪讜 砖驻讬专砖讜 讛转讜住' 讛转诐 讜讛专讬 讚诐 砖专讬 讘讛谞讗讛 讜驻讬讙讜诇 谞讜转专 讜诪注讬诇讛 讗讬住讜专讬 讛谞讗讛 谞讬谞讛讜 讜住讚"讗 讚讞讬讬诇讬 注诇 讗讬住讜专 讚诐 拽诪"诇 拽专讗 讚诇讗 讗讘诇 诇专"砖 讚诇讬转 诇讬讛 讗讬住讜专 讞注"讗 讘砖讜诐 注谞讬谉 讗驻讬' 讘讗讬住讜专 讻讜诇诇 讜讗讬住讜专 诪讜住讬祝 讜讗讬住讜专 讞诪讜专 讻讚讚讬讬拽 讛讙诪专讗 讘驻"讘 讚拽讚讜砖讬谉 讜讘驻"讘 讚驻住讞讬诐 (讚祝 诇"讜) 讜讘驻"讛 讚讻专讬转讜转 (讚祝 讻"讙) 诪讛讗 讚讗诪专 专"砖 讛讗讜讻诇 谞讘讬诇讛 讘讬讜讛"讻 驻讟讜专 诇"诇 拽专讗 诇诪注讜讟讬 讚诐 诪讻诇 讛谞讬 转讬驻讜拽 诇讬讛 讚讗讬谉 讗讬住讜专 讞诇 注诇 讗讬住讜专 讜讛谞讬讞讗 诇诪"讚 讛转诐 讘住驻"讛 讚讻专讬转讜转 讗诇讬讘讗 讚专"砖 讚讘拽讚砖讬诐 讙诇讬 拽专讗 讚讗讬住讜专 讞诇 注诇 讗讬住讜专 讜讚讬讬拽 诇讛 诪讚讻转讬讘 讻诇 讞诇讘 诇讛' 诇专讘讜转 讗讬诪讜专讬 拽讚砖讬诐 拽诇讬诐 诇诪注讬诇讛 讜讗转讬 讗讬住讜专 诪讬转讛 讜拽讗 讞讬讬诇 注诇 讗讬住讜专 讞诇讘 讚讘讻专转 砖驻讬专 讗诇讗 诇诪"讚 讛转诐 讗诇讬讘讗 讚专"砖 讚讗驻讬' 讘拽讚砖讬诐 讗讬谉 讗讬住讜专 讞诇 注诇 讗讬住讜专 讘砖讜诐 注谞讬谉 讚转谞讬讗 讗讬谉 驻讬讙讜诇 讘注讜诇讬谉 讜讗讬谉 谞讜转专 讘注讜诇讬谉 讜讛讗讬 讻诇 讞诇讘 诪讜拽讬 诇讛 讘讜诇讚讜转 拽讚砖讬诐 讜拽住讘专 讜诇讚讬 拽讚砖讬诐 讘讛讜讜讬讬转谉 讛谉 拽讚讜砖讬诐 讚转专讜讜讬讬讛讜 讘讛讚讬 讛讚讚讬 讗转讜 讛转讬谞讞 讚爪专讬讱 拽专讗 诇诪注讜讟讬 讚诐 诪诪注讬诇讛 讚讗讬讻讗 诇诪讬诪专 讚诪砖讜诐 讜诇讚讬 拽讚砖讬诐 拽讗转讬 诇诪注讜讟讬 讚讗讬住讜专 讚诐 讜讗讬住讜专 诪注讬诇讛 讘讛讚讚讬 拽讗转讜 讚住"讚 讚讞讬讬诇 讗讬住讜专 诪注讬诇讛 注诇 讚诐 拽诪"诇 拽专讗 讚诇讗 讗诇讗 讗讬住讜专 讟诪讗 讜谞讜转专 讗驻讬' 讘讜诇讚讬 拽讚砖讬诐 诇讗 诪砖讻讞转 诇讛 讚讞讬讬诇 注讚 砖注转 讛拽专讘讛 讜诇注讜诇诐 讗讬住讜专 讚诐 拽讚讬诐 讜讻讬讜谉 讚讗讬谉 讗讬住讜专 讞诇 注诇 讗讬住讜专 讘拽讚砖讬诐 拽专讗 诇诪注讜讟讬 讚诐 诪谞讜转专 讜讟诪讗 诇"诇 转讬驻讜拽 诇讬讛 讚讗讬谉 讗讬住讜专 谞讜转专 讜讟诪讗 讞诇 注诇 讗讬住讜专 讚诐 讚拽讚讬诐 讜讛讗 诇讬讻讗 诇诪讬诪专 讚谞"诪 讗诐 讗讻诇 讞爪讬 讝讬转 讘砖专 谞讜转专 讜讟诪讗 讜讞爪讬 讝讬转 讚诐 诪谞讜转专 讜讟诪讗 诪砖诇讬诪讜 诇讻讝讬转 讚讛转诐 诪砖讜诐 讗讬谉 讗讬住讜专 讞诇 注诇 讗讬住讜专 讗讬谉 诇驻讜讟专讜 诪砖讜诐 谞讜转专 讜讟诪讗 讻讬讜谉 讚诪讗讬住讜专 讚诐 讗讬谞讜 讗诇讗 讞"砖 讜住"讚 讚讞讬讬诇 讗讬住讜专 谞讜转专 讜讟诪讗 注诇 讗讬住讜专 讚诐 砖诇 讞"砖 拽诪"诇 拽专讗 讚讗讬谉 注诇 讚诐 砖诐 谞讜转专 讜讟诪讗 讻诇诇 讜讗注"讙 讚住"诇 诇专"砖 讘驻"讙 讚诪讻讜转 讻诇 砖讛讜讗 诇诪讻讜转 讜讗"讻 转讬驻讜拽 诇讬讛 诪砖讜诐 讗讬住讜专 讚诐 诇讬转讗 讛讗 拽讗诪专 讛转诐 诇讗 讗诪专讜 讻讝讬转 讗诇讗 诇注谞讬谉 拽专讘谉 讜讚诐 讘专 拽专讘谉 讛讜讗 讜讘注讬 讻讝讬转 讗驻讬' 诇专"砖 讜讛"谞 驻讬讙讜诇 讜谞讜转专 讘谞讬 拽专讘谉 谞讬谞讛讜 讜诪讜讚讛 专"砖 讚爪专讬讱 讻讝讬转 讘讬谉 讘诪讝讬讚 诇注谞讬谉 讻专转 讘讬谉 讘砖讜讙讙 诇注谞讬谉 拽专讘谉 讚讛讗 诇讬转讗 讚讻讘专 讛讜讻讞转讬 诇拽诪谉 讘专驻"讘 讚诪讻讬诇转讬谉 (讚祝 注"讙) 讚讗讬谉 讗讬住讜专 讞诇 注诇 讗讬住讜专 讚讞"砖 谞诪讬 讜诪讛讗 讚住驻"讛 讚讻专讬转讜转 讙讜驻讬讛 诪讜讻讞 讻谉 讚讗诇"讻 诪谞"诇 诇讛讙诪' 诇讛讜讻讬讞 诪讛讗 讚讗砖专 诇讛' 诇专讘讜转 讗讬诪讜专讬 拽讚砖讬诐 拽诇讬诐 诇诪注讬诇讛 讚讗讬住讜专 讞诇 注诇 讗讬住讜专 讘拽讚砖讬诐 讚讬诇诪讗 谞"诪 诇讞"砖 讗讬住讜专 拽讚砖讬诐 拽诇讬诐 讜讞"砖 讘砖专 拽"拽 讚诪爪讟专驻讬谉 诇诪注讬诇讛 讜诪讗讬住讜专 讞诇讘 诇讬讻讗 讗诇讗 讞"砖 讜讻讬讜谉 讚讞诇讘 讘专 拽专讘谉 讜讻专转 讛讜讗 讗驻讬' 诇专"砖 讘注讬 讻讝讬转 讜诪讗讬 驻专讬讱 诇诪"讚 诇专"砖 讘拽讚砖讬诐 讗讬谉 讗讬住讜专 讞诇 注诇 讗讬住讜专 讻诇 讞诇讘 诇讛' 诪讗讬 注讘讬讚 诇讬讛 讗"讜 砖"诪 讚注诇 讞"砖 讗讬谉 讗讬住讜专 讞诇 注诇 讗讬住讜专 讜注讜讚 讛讘讗转讬 专讗讬讜转 诇讝讛 讜讛"谞 诪砖诪注 诇讬 诪讚讘专讬 专砖"讬 砖驻讬' 讞讚 诇诪注讜讟讬 诪谞讜转专 砖讗诐 讗讻诇 讜讻讜' 诪讻专转 谞专讗讛 诪砖讜诐 讚拽"诇 讚讗讬 讘讛讝讬讚 讘砖谞讬讛诐 讘讚诐 讜谞讜转专 讗讜 讘讟讜诪讗讛 讜讚诐 诇"诇 诇诪注讜讟讬 转讬驻讜拽 诇讬讛 讚讞讬讬讘 讻专转 诪砖讜诐 讚诐 讜讛砖转讗 诇"诇 诇讚讞讜拽讬 讛讻讬 讛讗 讻讬讜谉 讚注"讻 诪讬讬专讬 讘讚诇讬讻讗 讗诇讗 讞"砖 诪讚诐 讚讗诇"讻 转讬驻讜拽 诇讬讛 讚讗讬谉 讗讬住讜专 讞诇 注诇 讗讬住讜专 讜讗"讻 讗讬讻讗 诇诪讬诪专 讗驻讬' 讘讛讝讬讚 讘讚诐 谞诪讬 讗诇讗 讜讚讗讬 诪砖讻讞转 诇讛 诇专砖"讬 讚讗驻讬' 讘讚讗讬讻讗 讻砖讬注讜专 诪讚诐 谞诪讬 诪讬讬专讬 讜讘讻讛"讙 讗"讗 诇讗讜拽诪讬 讗诇讗 讘讚砖讙讙 讘讚诐 讜讗注"讙 讚讗讬讻讗 谞诪讬 诇讗讜拽诪讬 讘诪讝讬讚 讜讘讞"砖 讗驻"讛 讻讬讜谉 讚诪讬讬专讬 谞诪讬 讘讻砖讬注讜专 讜讗"讗 讗诇讗 讘讚砖讙讙 讘讚诐 专砖"讬 讞讚讗 诪转专讬 讟注诪讬 谞拽讟 诪"诪 拽砖讬讗 诇"诇 诇诪注讜讟讬 讚诐 诪谞讜转专 讜讟诪讗 诇诪"讚 讗诇讬讘讗 讚专"砖 讚讘拽讚砖讬诐 谞诪讬 讗讬谉 讗讬住讜专 讞诇 注诇 讗讬住讜专 讜讬"诇 讚讗注"讙 讚讗讬谉 讗讬住讜专 讞诇 注诇 讗讬住讜专 诪"诪 诪砖讻讞转 诇讛 讚讗转讬 讗讬住讜专 讚诐 讜讗讬住讜专 谞讜转专 讜讟诪讗 讘讘转 讗讞转 讜讘讗讬住讜专 讘转 讗讞转 诪讜讚讛 专"砖 讚转专讜讬讬讛讜 讞讬讬诇讗 讻讚讗诪专讬谞谉 讙讘讬 讜诇讚讜转 拽讚砖讬诐 讜讛"讚 讻讙讜谉 讚讗讬讬转讬 讘' 砖注专讜转 诇讘转专 砖讞诇 注诇 拽专讘谉 讝讛 讗讬住讜专 谞讜转专 讜讟诪讗 讚讻讬 诪讬讬转讬 讘' 砖注专讜转 讛砖转讗 讗转讜 讜讞诇 注诇讬讛 讗讬住讜专 讚诐 讜谞讜转专 讜讟诪讗 讘讘转 讗讞转 讚讛讗 讘注讜讚 讚诇讗 讗讬讬转讬 讘' 砖注专讜转 诇讗讜 讘专 注讜谞砖讬谉 讛讜讗 讜讻讛"讙 诪讜拽讬 诇讛 讘住讜祝 驻"讙 讚讬讘诪讜转 (讚祝 诇"讙) 讙讘讬 讝专 砖砖讬诪砖 讘砖讘转 讜讘注诇 诪讜诐 砖砖讬诪砖 讘讟讜诪讗讛 讚讛讜"诇 讗讬住讜专 讘转 讗讞转 讜讗驻讬' 诇专"砖 讞讬讬诇讬 讻讙讜谉 讚讗讬讬转讬 讘' 砖注专讜转 讘砖讘转 讜讗讬讬转讬 讘' 砖注专讜转 讜讗讬讟诪讬 诇讬' 讚讻讜诇讛讜 讘讛讚讬 讛讚讚讬 讗转讜 讜讘讗诪转 诪讛讛讬讗 住讜讙讬讗 驻"讙 讚讬讘诪讜转 拽"诇 讗讛讗 讚住驻"讛 讚讻专讬转讜转 讚诪拽砖讬 讗讛讗 讚专讘讬 专讞诪谞讗 讗讬诪讜专讬 拽讚砖讬诐 拽诇讬诐 诇诪注讬诇讛 讜诇讟讜诪讗转 讛讙讜祝 讛讗 讗讬谉 讗讬住讜专 讞诇 注诇 讗讬住讜专 讛诇"诇 讘讚讗讬讟诪讗 讜讗讬讬转讬 讘' 砖注专讜转 讗讞"讻 讜讻谉 讘讚讗讬讬转讬 讘' 砖注专讜转 讘转专 讛拽讚砖讛 讚讘讛诪讛 讝讜 讚讗讬住讜专 讞诇讘 讜讟讜诪讗讛 讜诪注讬诇讛 讘讘转 讗讞转 拽讗转讜 讗诇讗 砖讗讬谉 诇讛讗专讬讱 讻讗谉 讘讝讛. 注讜讚 讬"诇 诇诪讗讬 讚讗诪专讬谞谉 驻"讙 讚诪谞讞讜转 (讚祝 讻"讗) 讚诐 砖讘砖诇讜 讗讜 诪诇讞讜 讗讬谉 注讜讘专讬谉 注诇讬讜 讘诇讗"讛 诇讗 拽砖讛 诪讬讚讬 讚诪砖"讛 诪讬注讟讜 拽专讗 诇讚诐 诪谞讜转专 讜讟诪讗 讗注"讙 讚讗讬谉 讗讬住讜专 讞诇 注诇 讗讬住讜专 谞"诪 讗注"讙 砖讘讬砖诇讜 讗讜 诪诇讞讜 讚驻拽注 讗讬住讜专 讚诐 讗驻"讛 拽诪"诇 拽专讗 讚诇讬讻讗 讗讬住讜专 谞讜转专 讜讟诪讗 讜诪注讬诇讛 讘讚诐 拽讚砖讬诐 诪讬讛讜 讻"讝 诇讚注转 讛驻讜住拽讬诐 讚驻住拽讜 讛讻讬 诪"诪 拽爪转 驻讜住拽讬诐 住"诇 讚讚诐 砖讘讬砖诇讜 讗讜 诪诇讞讜 注"注 讜讻"讚 专砖"讬 讘驻"讞 讚讞讜诇讬谉 (讚祝 拽"讟) 讙讘讬 讛讗 讚转谞谉 讛诇讘 拽讜专注讜 讜诪讜爪讬讗 讗转 讚诪讜 讜讻诪"砖 讛转讜住' 砖诐 讗"讗 诇讗讜拽诪讬 讛讻讬 讜讝讛 转诇讜讬 讘讚拽讚讜拽讬 住讜讙讬讗 讝讜 讚驻"讙 讚诪谞讞讜转 讚谞"诇 诇驻讬 诪住拽谞转 专讘讗 讜专"驻 讛转诐 讚诐 砖讘讬砖诇讜 讗讜 诪诇讞讜 注"注 讜讻讘专 讘讬专专转讬 讚"讝 讘转砖讜讘讛 讘讗专讬讻讜转 讗讬谉 讝讛 诪拽讜诪讜 诇驻讬讻讱 诪讞讜讜专转讗 讻驻讬' 拽诪讗:]


[诪诇讜讗讬诐: 讛拽讚讬诐 讚诐 讛砖注讬专 诇讚诐 讛驻专 讬讞讝讜专 讜讬讝讛 诪讚诐 讛砖注讬专 诇讗讞专 讚诐 讛驻专 讘讙诪' 诪讜拽讬 诇讛 诇讛讗讬 讛拽讚讬诐 讘诪转谞讜转 砖讘讛讬讻诇 讜诪驻砖讟讗 讚诪转谞讬转讬谉 诪砖诪注 诇讻讗讜专讛 讚讗专讬砖讗 拽讗讬 讻讬爪讚 拽转谞讬 讗诐 讛拽讚讬诐 诪注砖讛 诇讞讘讬专讜 诇讗 注砖讛 讻诇讜诐 讻讬爪讚 讛拽讚讬诐 讚诐 讛砖注讬专 讜讻讜' 讜讛讗讬 讬讞讝讜专 讜讬讝讛 诇注讻讘 拽讗诪专 讜诇驻"讝 诪转谞讬转讬谉 专"谞 讛讬讗 讚讗诪专 讚讗驻讬' 讘讚讘专讬诐 讛谞注砖讬诐 讘讘讙讚讬 诇讘谉 讘讞讜抓 住讚专谉 诪注讻讘 讚讗诇讜 诇专"讬 讛拽讚讬诐 讚诪讬诐 讘讞讜抓 诪讗讜讞专 诇诪讜拽讚诐 诇讗 诪注讻讘 讻讚讗诪' 诇注讬诇 专驻"讚 诇讗 讚讗拽讚讬诐 诪转谞讜转 讚驻专 讘诪讝讘讞 诪拽诪讬 诪转谞讜转 讚砖注讬专 讘讛讬讻诇 讜专"讬 讛讬讗 讗讘诇拽"诇 诇驻讬 讝讛 讚讗诪专 专"讞 讘讙诪专讗 拽讟讜专转 砖讞驻谞讛 拽讜讚诐 砖讞讬讟转讜 砖诇 驻专 诇讗 注砖讛 讻诇讜诐 讜讗诪专讬谞谉 注诇讛 讻诪讗谉 讚诇讗 讻专"讬 讚讛讗 讞驻讬谞转 拽讟讜专转 讘讞讜抓 讛讬讗 讜诪砖谞讬 讗驻"转 专"讬 爪讜专讱 驻谞讬诐 讻驻谞讬诐 讚诪讬 讜驻专讬讱 注诇讛 诪住讬驻讗 讚诪转谞讬转讬谉 讚转谞谉 讜讗诐 注讚 砖诇讗 讙诪专 讗转 讛诪转谞讜转 砖讘驻谞讬' 讜讻讜' 讜讗诐 讗讬转讗 讬讞讝讜专 讜讬讞驻讜谉 诪讘注讬 诇讬讛 讜讗讬 诪转谞讬' 专"谞 讛讬讗 讛讗 讜讚讗讬 诇专"谞 拽讟讜专转 砖讞驻谞讛 拽讜讚诐 砖讞讬讟转 讛驻专 诇讗 注砖讛 讜诇讗 讻诇讜诐 讚讛讗 诪讚讘专讬诐 讛谞注砖讬诐 讘讘讙讚讬 诇讘谉 讘讞讜抓 讛讜讗 讜诪讗讬 驻专讬讱 讗讚专' 讞谞讬谞讗 讛讗 注"讻 专"转 诇讗 拽诪"诇 讗诇讗 讛讗 讚讗驻讬' 诇专"讬 诇讗 注砖讛 讻诇讜诐 讗讘诇 讗讚专"谞 诪讬诇转讗 讚驻砖讬讟讗 讛讬讗 讜讛砖转讗 拽讜砖讬讗 讝讜 拽砖讬讗 讗诪转谞讬转讬谉 讙讜驻讬讛 讜诇讗 讗专"讞 讜讛"谞 诪讗讬 讚驻专讬讱 讘讙诪' 诪诪转谞讬转讬谉 讗讛讗 讚讗诪专 注讜诇讗 砖注讬专 砖砖讞讟讜 拽讜讚诐 诪转谉 讚诪讜 砖诇 驻专 诇讗 注砖讛 讻诇讜诐 讜讛讗 讚注讜诇讗 谞诪讬 讗诇讬讘讗 讚专"讬 讗转讬讗 讜诇驻"讝 讗讬 诪转谞讬转讬谉 专"谞 讛讬讗 转拽砖讛 诇讬讛 诪转谞讬转讬谉 讙讜驻讛 诪讬讛讜 诇诪讗讬 讚讗驻专砖 讘讙诪' 讚讗讬讻讗 诇诪讬诪专 讚讗驻讬诇讜 诇专"谞 讛讗 讚专"讞 讜讚注讜诇讗 诇讬讻讗 注讬讻讜讘讗 讗转讬 砖驻讬专 讚驻专讬讱 诇讛 讗讛谞讬 讗诪讜专讗讬 讗讘诇 诪讙讜驻讛 讚诪转谞讬转讬谉 诇讗 拽砖讛 诪讬讚讬 诪"诪 讬"诇 讚诪转谞讬转讬谉 专"讬 讛讬讗 讜讛讗 讚拽讗 讛拽讚讬诐 讚诐 讛砖注讬专 诇讚诐 讛驻专 讬讞讝讜专 讜讬讝讛 诇诪爪讜讛 拽讗诪专 讜诇讗 诇注讻讘 讜诪讬诇转讗 讘讗驻讬 谞驻砖讛 讛讬讗 讜诇讗 诇驻专砖 讛专讬砖讗 拽讗转讬 讗诇讗 讚拽"诇 讗讬 诇诪爪讜讛 拽讗诪专 诪讗讬 拽诪"诇 讚讬讞讝讜专 讜讬讝讛 驻砖讬讟讗:]


[诪诇讜讗讬诐: 讜讻谉 讘诪讝讘讞 讛讝讛讘 讜拽"诇 讛讗 讘诪讝讘讞 讛讝讛讘 讘' 诪讬谞讬 讛讝讗讜转 讛讬讜 讚' 诪转谞讜转 注诇 讚' 拽专谞讜转 讜讝' 注诇 讟讬讛专讜 讻讚转谞谉 诇注讬诇 讜讛讜"诇 诇诪讬诪专 讜讻谉 讘拽专谞讜转 讛诪讝讘讞 讜讻谉 讘讟讬讛专讜 砖讻诇 讗' 讻驻专讛 讘驻谞讬 注爪诪讛 讜讗诐 谞转谉 诪拽爪转 诪转谞讜转 注诇 讟讛讬专讜 讜谞砖驻讱 讛讚诐 讬讘讬讗 讚诐 讗讞专 讜讬转讞讬诇 诪诪转谞讜转 砖讘讟讛讬专讜 讜讗"爪 诇讞讝讜专 讜诇讛讝讜转 诪转谞讜转 砖讘拽专谞讜转 诪讬讛讜 讘讙诪专讗 谞驻拽讗 诇讬讛 诪讜讻诇讛 诇讻驻专 讗转 讛拽讜讚砖 讚讻诇 讗' 讻驻专讛 讘驻谞讬 注爪诪讛 讜诇讗 讞砖讬讘 讛讗 讚拽专谞讜转 讜讟讛讬专讜 讗诇讗 讗' 讚讗' 诪讝讘讞 讻诪砖诪注讜 讜砖谞讬讛诐 讻诇诇谉 拽专讗 讘讛讗 讚诪讝讘讞 诪讬讛讜 讗讬讻讗 诇诪讬诪专 讚诇诪"讚 讗讬谉 诪注专讘讬谉 诇拽专谞讜转 讜讛讗 讘讟讛讬专讜 诇讻"注 诪注专讘讬谉 讻讚驻讬' 诇注讬诇 讗注"讙 讚拽专讗 讻诇诇 诇砖谞讬讛诐 讘讛讗 讚诪讝讘讞 讗驻"讛 讗讬讻讗 诇诪讬诪专 讚转专转讬 谞讬谞讛讜 讛讜讗讬诇 讚诇讗 讚诪讬 讚讘讛讝讗转 讚拽专谞讜转 诪讝讛 诪驻专 讘驻"注 讜诪砖注讬专 讘驻"注 讜讘讟讛讬专讜 诪讝讛 注"讬 转注专讜讘转 讜讗"爪 拽专讗 诇讝讛 砖讛谉 讘' 讻驻专讜转 讻讬讜谉 砖讛讝讗转 讛讚诪讬诐 讘注爪诪诐 诪讞讜诇拽讬谉 讝讛 诪讝讛 诪砖讗"讻 诇驻谞讬诐 讜讗讜讛诇 诪讜注讚 讗注"驻 砖讘诪拽讜诐 讛讝讗讛 诪讞讜诇拽讬谉 诪"诪 讘注讬拽专 讛讝讗转 讛讚诪讬诐 讘注爪诪诐 讗讬谞诐 诪讞讜诇拽讬诐 讜讘讝讛 讛讜讬 谞讬讞讗 讛讛讬讗 讚驻"讚 讚讝讘讞讬诐 (讚祝 诪"讘) 讙讘讬 驻讬讙诇 讘讛讝讗讜转 砖诇 驻专 讜砖注讬专 砖诇 讬讜讛"讻 讚拽转谞讬 驻讬讙诇 讘讬谉 讘讗' 讘讬谉 讘讘' 讻讜' 讚诪讜拽讬 诇讛 专讘讛 诪砖讻讞转 诇讛 讘讚' 驻专讬诐 讜讘讚' 砖注讬专讬诐 讚讛讝讗讜转 讞诇讜拽讬诐 讛诐 讛讬讬谞讜 诇驻谞讬诐 讜讚讛讬讻诇 讜讛谞讬 讚诪讝讘讞 转专转讬 谞讬谞讛讜 讚讬"诇 讚讗诇讬讘讗 讚诪"讚 讗讬谉 诪注专讘讬谉 诇拽专谞讜转 拽讗诪专 诇讛 讜诪砖讜诐 讛讛讬讗 讘专讬讬转讗 讚诪讬讬转讬 诇讛 砖诐 讘住诪讜讱 讚讞砖讬讘 诪"讝 讚讬讜讛"讻 诪砖讜诐 讚讗讬谉 诪注专讘讬谉 诇拽专谞讜转 诪"诪 讗讗诇"讻 讚讗"讻 转拽砖讛 诇诪"讚 诪注专讘讬谉 诇拽专谞讜转 诇"诇 讚讻转讘 专讞诪谞讗 讘讛讗讬 拽专讗 诪讝讘讞 诇诇诪讚 讚讻驻专讛 讘驻"注 讛讬讗 讜讗讬谞讛 谞讻诇诇 讻讗讞讚 注诐 讛诪转谞讜转 讛拽讜讚诪讜转 转讬驻讜拽 诇讬讛 讘诇讗"讛 讻驻专讛 讘驻"注 讛讬讗 讛讜讗讬诇 讜讘讻讗谉 诪注专讘讬谉 讜讘讛讝讗讜转 讛拽讜讚诪讬诐 诇讛 讗讬谉 诪注专讘讬谉 讗诇讗 讜讚讗讬 诇讬转讗 诇讛"讟:]

